text:
Elis Juliana
Elis Juliana ta un konosido eskritor i poeta.
Kontenido
Biografia[editá | edit source]
Ohochi di Mayo i Hosé’i Ñaña Elis Juliana (“Elis ku un èl pasobra mama n’ ta’tin sèn pa paga dos èl dia a bai òp mi, haha!”) ta un dje dos ohochinan di su mayornan, Maria Antonia (Mayo) Juliana i Hosé (Hosé’i Ñaña) Alvares. Su pia di ohochi yama Gladys. Nan a nase 8 di ougùstes 1927.E famia a biba na Nieuw Nederland 144, den un kaya entre Oranjestraat i Penstraat.Tabatin un ruman mayó i despues tabata sigui Elis i Gladys. Na tur nan tabata dos mucha hòmber i tres mucha muhé. Mayo tabata labadera i Hosé sneiru. Hosé tabata toka fió. Su mama tabata yama Ñaña, djei su nòmber. E kaya den Brievengat Hosé’i Ñaña ta nombrá na tata di Juliana pa su aporte na muzik di Kòrsou. Hosé tabata toka fió den un banda di jazz, pero tabata toka muzik klásiko tambe. E tabata duna lès di fió i tabata komponé wals i mazurka ku tabata hopi popular den e tempu ei. Elis Juliana ta kasa na 1954 ku Crisma Ursula Deleon, matrimonio ku ta haña 5 yu: Mayra, Elis, Egbert, Magda i Magali Juliana. Den nan por nota talento di famia: Mayra, yùfrou di skol preparatorio, tambe ta konta kuenta ku smak; Egbert ta presentadó na radio i televishon. E ta kanta tambe, méskos ku Magali. E matrimonio ta terminá i na 1971 Juliana ta kasa ku Nilda Jansen. E matrimonio ta haña 1 yu: Korra Juliana. Awor Elis Juliana ta tawela di vários ñetu i e ta biba den un dje dos kasnan ku e mes a traha.
E bario pober ei di Montabèrdè tabata pa e mucha Elis un bario kosmopolitano: portugues, ingles di rònt Karibe, haitiano, venesolano, dominikano, makamba, chines, sürnam…tur pober:
“Tabata reina un unidat den bario pasó bon… n’ tin hende riku i hende pober, tur ta méskos. Nos tabata un di esnan èkstra pober. Un kas chikitu di tabla. Nos kuater ruman. Bon nos tabata sinku: dos hòmber, tres muhé anto esun hòmber mi wela a tum’é kria. Tabata un bario dushi, hòmber. Mi ta kòrda kos fo’i mi kuater aña. Mi tabata bai St. Jozefschool, skol di pòrnada. Mi kurá di kas tabata mi Disneyworld, un kurá chikí asina, kuater pa seis meter kuadrá. Mi tabata gusta naturalesa masha, prinsipalmente kos chikí. Mi n’ tabata gusta hunga ku mucha muhé si pasobra mucha muhé ta muchu delikadu, bo n’ por dal enan un moketa, bo n’ por bringa ku nan. Si mi haña un fèrgrotglas, ta un kos masha grandi p’ami pasobra mi ta studia insekto por ehèmpel, un nèshi di vruminga.”
Mayo ta severo i ta inspirá su yu pa bai dilanti, pa bira un hòmber formal. Maske Mayo no a bai skol nunka, e tabatin un inteligensia di su mes i tabata kòmbersá hopi ku su yunan tokante tur kos di bida. E tabata bisa ku no importá unda bo ta, komportá bo mes semper formal. No tin kestion di baha pa ningun hende. Mayo mes ta tata i mama. E tabata laba paña pa hulandesnan di kompania i su yunan tabata yud’é ku paña dje hulandesnan di Isla ku tabata keda den hotèl Venezuela den Punda. “Mi ta kòrda mi mama, dushi muhé, hòmbu. M’a pint’é.” Ora Mayo muri, su yu ta aseptá su morto trankil i kontinuando e bisá ku manera bo biba, asina bo ta bai, el a konta kuenta na entiero di Mayo, ku kende e por kòmbersá te ainda, pasobra tabata su bon amiga.
For di mucha Elis ta un opservadó minusioso. E ta drenta Jonge Wacht kaminda e ta haña un disiplina masha útil pa su futuro, e ta deklará. “Verkennerij ta pa esnan ku plaka. Nan tabata mira Jonge Wacht komo sekundario. Pero bo ta lesa revista, literatura ku bini for di Hulanda, manera Hou en Trouw. Bo ta siña mil i un kos, pero esun prinsipal: bo ta haña un balor propio ku bo imaginashon di logra algu...un dia, e gana di subi. I tòg bo n’ ta sinti bo inferior pa motibu di bo pobresa na kas. P’esei semper m’a keda konsiderá mi situashon pober na kas komo un rikesa. Straño no, e mésun pobresa ekonómiko ei ta un rikesa mental. Pasobra bo ta haña bo ta inventá, eksplorá bida sin sèn.” Juliana ta kanta den kor Zingende Jeugd na Pitermai, e ta toka den banda di Jonge Wacht i kanta den kor di misa di Pitermai.
Despues di skol básiko (7e klas) St. Jozef na Pitermai, Elis Juliana ta bai ambachtschool St. Jozef na Roodeweg i siña pa bankwerker. Despues di tempu no tabatin sèn pa paga pa luna i e mester kita bai traha yuda su mama. E ta traha na kazèrne di marinir na Parera (1942) komo mekániko, siñando e fishi. Guera ta bini i ya Juliana a kuminsá skirbi verso i karta pa su amigunan ku ke namorá un galiña. Elis Juliana ta gusta lesa: ulandes, ingles, spañó, tur kos ku e haña. E ta bai vakschool na Isla i ta siña pa trahadó di instrumènt i fijnbankwerker (1943). Juliana tin diesocho aña ora e drenta servisio militar obligatorio di 1946 te prinsipio di 1947; djei e ta bai traha na Combinatie Pletterij Nederland Parera (Nederhorst), ku despues ta bira Dòk (1947). Ei tambe manera un sorto di forman, “pasó bo ta sinti bo sigur ku bo por hopi kos, bo tin e konfiansa.” Juliana ta traha diferente trabou, (‘Wan shete fishi’, manera e ta yama su mes) entre nan mekániko, shafer, sketer, polis (1949), bèk na CPN (1950-52), drechadó di meter na Landswater Voorzieningsdienst na Mundu Nobo (1952-54), “un tiki di tur kos” na Hotèl Piscadera (1954-55), wardadó di presu (1955-59), kaminda e tabata skirbi poesia ora e tin warda anochi, klerk A na Justitiële Jeugdzorg (1959), ku despues ta bira Bureau Cultuur en Opvoeding). Despues tur e fishi- i trabounan akí lo mustra nan balor i kontribuí den abilidatnan dje artista i sientífiko Juliana.
Den añanan sinkuenta Elis Juliana ta kuminsá manda poesia na spañó tur siman den Sabatina Literaria, e suplemento - manera e nòmber ta bisa di djasabra - di korant La Prensa ku Luis Daal ta dirigí. E ta skirbi na papiamentu tambe. “Típiko ku mi tabata skirbi riba kosnan ku mi ta mira: hende fuma den shap. Shap p’ami tabata un teater. Komo mucha mi ta yega kas imitá, konta mi rumannan eksaktamente kon m’a mira e kos ei.” E nobato Juliana ta subi esenario den Roxy pa presentá (tambe gogel) serka Romuoldo Hanst, Moi Galante i Pedro (Chu) Thielman. Ku e klup di gogel e ta aktua na Kòrsou, Boneiru i Aruba. I di Galante Juliana ta bisa ku a duel e ku e no a entrevist’é promé ku el a muri. Na 1956 Juliana ta hasi su debut komo maestro di seremonia i kontadó di chiste den klup Jolly Fellows Society ora kuminsá ku selebrashon di Dia di Kòrsou. Desues e ta presentá den grupo di komedia Mascarada di Eddy Pietersz Heiliger. Mas despues ta lanta Fundashon Pro Arte Escénico den kua Juliana ta presentá su propio obra di un akto Malditu Yalurs i su skèch Pa un amor. E klásiko kolekshon di poesia Flor di Datu ta sali na 1956. Su promé One man show ta den teater Roxy na 1957 i e hóben pianista Norman Moron ta kompañ’é. Na 1959 Philips Antiliana ta publiká un disko 78 ku 9 poesia di Flor di Datu. Aña 1960 Juliana ta inisiá e programa televisá Nos Tera, un produkshon di Bureau Cultuur en Opvoeding; mésun aña ku, pa Dekreto di Gobièrnu Sentral (Landsbesluit), ta nombra Juliana miembro di Culturele Adviesraad, Departamentu Kòrsou, miéntras na 1968 Gobièrnu di Kòrsou ta hasi méskos pa Kòrsou. Ta sigui un kantidat grandi di publikashon (mira bibliografia) i aktividat, entre nan un presentashon tokante poesia na papiamentu na Sürnam durante un interkambio kultural di Reino (1963). Kada bes mas tereno ta revelá nan mes na Juliana i kada bes Juliana ta revelá su mes riba mas tereno i no ta di sorprendé ora na 1979 e i amigu saserdote Paul Brenneker ta dje leu ei ku nan ta habri den e piso abou di Museo di Kòrsou e museo etnológiko ku nan kolekshon di artefakto, trahá durante hopi aña di trabou intenso. Esaki despues di traha na 1974 i 1978 komo dosente di orientashon kultural na respektivamente Akademia Pedagógiko i Instituto di Enfermeria i lanta Museo di Boneiru na aña 1977, e mésun aña den kua Juliana ta bira miembro di Komishon Nòmber di Kaya. Promé ku esaki Juliana ta sali na 1968 pa un estadia di 4 luna na Instituto pa Prehistoria di Universidat di Leiden, Ulanda, pa profundisá den arkeologia. E ta funshoná tambe komo miembro di Komishon Standarisashon di Papiamentu den kua e ta nombrá na 1986. Ta bira opvio ku Elis Juliana a kuminsá un karera intenso i ta skirbi, desaroyá, inbestigá, praktiká siensia, publiká i bira kada bes mas konsiente. Un konsiensia ku lo resaltá den tur su obranan despues i ku lo oumentá na profundidat. No ta semper sosiedat tabata kla pa su mensahenan. Dr.Elis Juliana a fayese 23 di yuni 2013 despues ku ela kaba di risibi su doktorado honorifiko na Universidat 18 di yuni 2013
Estilo[editá | edit source]
Juliana a distinguí su mes p’e abilidat di splika kosnan ku talbes ta parse kompliká na un manera asesibel pa tur hende. Ehemplar den e konteksto akí ta su tratamentu pa mucha den su programa radial Mei ora chikí ku Ompi Elis di temanan aparentemente difísil ku gran fasilidat. Juliana no tabata bèk pa trata tópikonan di siensia, di paisnan stranhero, di trasendensha grandi, manera morto, ku mucha i logra ku nan ta komprondé. E tabatin un klup di mucha – Amiguitonan di Ompi – ku e tabata kòmbersá kuné den su programa riba tur aspekto di bida. Méskos ta konta pa e trabou ku el a hasi huntu ku Paul Brenneker. Den nan splikashonnan su manera di papia ta resaltá: frase kòrtiku ku introdukshon riba splikashon: “o sea, ke desir”.
Komprimí esensia den tiki, loke alabes ta manifestashon di simplesa tambe. Esaki ta bini dilanti den por ehèmpel su uzo di poesia hapones Haiku. Juliana: “Haiku ta un forma di poesia mashá kòrtiku ku únikamente tres liña di respektivamente sinku, shete i sinku sílaba. Por ehèmpel: Awa di wowo (5 sílaba) ta laba hopi mancha (7 sílaba) for di kurason. (5 sílaba)
E limitashon akí ta obligá e poeta bisa hopi ku poko palabra i forma un pensamentu profundo. Komo un haiku ta dependé di eksaktitut di kada palabra, asta e espasio entre e palabranan ta haña nifikashon.” Poesia ta kòrtiku i ta sirbi e propósito akí bon. Na 1993 Sede di Papiamentu ta publiká di Juliana e kolekshon original Un mushi di haiku. Juliana ta publiká ketu bai su haikunan den entre otro korant Amigoe.
Típiko ku Juliana no a praktiká mashá ku e género novela, eksepto den Aventura di un kriki. “Mi ke papia tiki i bisa hopi. Den un poesia por ehèmpel mi por konta henter un bida na un manera apstrakto. P’esei poesia tin masha balor pa mi. Un poesia ta esensia, ta ora bo pone aserka bo ta haña mas kos. Ma e arte ta pa na promé lugá krea esensia. Skirbi poesia ta kita tur kos dimas, skaf, skrap kita te kaminda bo n’ por kita ni pone nada mas. Ta asina so bo ta haña apstrakshon ku tin hopi forsa anto t’asina so un poesia ta bira poesia.”(EJ-JC1986)
E presishon di su pinturanan miniatura ta reflehá Juliana su bista pa aspektonan mínimo ku na promé bista no ta resaltá pero ku ta importante. E presishon akí ta ekstendé su mes riba tereno di inbestigashon tambe. Eksaktamente Juliana ta relatá detaye di tur loke e inbestigá, sea ta trata deskripshon pa traha instrumènt di muzik, kondishonnan mental i spiritual di hende di Kòrsou òf efektonan invisibel di edukashon riba pueblo. Ta spesial ku Juliana por a registrá i dokumentá asina eksakto sin a haña preparashon òf formashon akadémiko riba tereno sientífiko. Su pinturanan arkeológiko ta di un eksaktitut asina perfekto ku arkeólogo Jay Haviser a pidi Juliana pa ilustrá su tésis pa doktorado pa alkansá e stándart ku siensia ta eksigí.
Ora Juliana ker a siña konta kuenta, el a bai serka echadónan versá ku a siñ’é. El a bai serka tokadó i trahadónan di instrumèntnan típiko di Kòrsou pa a dominá e arte. Elis Juliana a komprondé ku e no por a pone spil dilanti di niun hende si e mes no por a bira e spil. I el a drenta den tur kos pa e por konta otronan di dje. E no tabata presentá Bolin, e buraché klásiko. E mes tabata Bolin. Ta p’esei tambe e ta krea e dos figuranan Wazo i Ompi. Di su kapasidat úniko pa drenta den kueru di hende, bira nan i presentá nan ku un grado haltu di outentisidat i kredibilidat, Brenneker ta bisa: “Su obranan ta puru. Juliana tin e don pa reflehá mentalidat di pueblo na un manera ku e so por i ku tòg no ta artifisial. Realidat di tur dia ta inspir’é. E ta mira kos ku otro hende no ta mira. I ora e skirbi algu nos ta bisa asombrá: karamba, nunka mi n’ paga tinu riba e kos ei! Esei ta e bèrdadero artista. Bo ta kere ku bo tambe por hasi méskos pasó e ta parse fásil. Lubidá! Bo n’ ta logra.” (PB-JC 1986)
Ku un chansa bo ta logra mas lihé ku un hende ta tende bo i Juliana a desaroyá un humor seku, skèrpi: - “Kana uza nòmber di hende nèchi méskos ku porko k’a bisti kadena di filingrana na garganta.” (Wazo III-5) - “Lala, (…) haltu i delegá manera un skrufdrai.” (Wazo III-7) - “ E ta bisti un brel ku glas mes diki ku pan di fòrnu.” (Wazo III-13)
“Mi ta pensa ku si mi skirbi algu ku ami a hasi i abo les’é, ta abo ta e ami i e ora ei mi mensahe ta yega bo. Delokontrali si mi uza abo, bo ta mira un di tres persona ora bo lesa. Ademas mi no gusta predikashi mashá. Si mi uza ami, mi ta evitá predikashi moralista. Nos tin basta maña kaba di kita tur responsabilidat fo’i nos kurpa. N’ ta semper nos ta bisa ku kurasoleño ta asinakí òf e no gusta esaya. Nunka nos n’ ta bisa: Nos ta asinakí… P’esei semper mi ta hinka mi krítika den promé persona. Ami ta responsabel pa tur kos ku mi hasi...”
Den e kuentanan di Echa Kuenta tin un estilo di narashon direkto, es desir personahenan mes ta hopi na palabra i no ta naradó so ta duna relato di susesonan. Den nan, diálogo - pa definishon mas bibu i aktivo ku monólogo – ta frekuente. Juliana ta kontinuá e liña di oralidat den tradishon di Kòrsou den e forma akí di presentá. Hasta den su poesianan Juliana ta uza diálogo, fenómeno mas usual den prosa.
Outentisidat[editá | edit source]
Den su promé añanan di trabou Juliana a mira riba modèlnan rondó di dje i kopia di nan. Segun e ta desaroyá su konosementu, ta desaroyá tambe su mes manera di presentá i a kultivá outentisidat durante henter su karera. Naturalmente otronan, manera e mes ta bisa di Pierre Lauffer, a influensh’é por ehèmpel riba tereno di idioma. Sinembargo Elis Juliana tin su propio estilo i su trabou ta outéntiko.
Influenshanan[editá | edit source]
E pregunta kua persona lokal a influenshá di forma markante antropologia, arkeologia, dramatisashon, kontamentu di kuenta òf kualke otro un dje terenonan menshoná aki, lo generá sin duda ku konsenso general, Elis Juliana komo kontesta. E mes a hasi kla ku su arte ta basá riba inbestigashon i su inbestigashon a hasi uzo di arte pa difundí mensahenan. Na promé bista por parse ku arte i siensia ta bruá den otro. No ta bruá nan ta, ta konektá ku otro. Esaki ta un dje rasgonan distintivo fuerte di Juliana: integrashon. E integrashon akí e ta hasi a base di un konsiensia profundo di kiko mester konservá i propagá den herensia di Kòrsou. E no ta praktiká arte pa arte, sino arte pa konsientisá. Hasiendo esaki e ta konbertí den konservadó mayó dje herensia akí i ta pèrkurá pa kontinuidat. Ta esaki ta e kapa teóriko ku ta kubri e terenonan artístiko i sientífiko di Elis Juliana. Den deskripshon separá di nan, ta e 3 konstansianan menshoná, esta konsiensia, integrashon i kontinuidat ta notabel. Nan a hustifiká desaroyá un teoria propio relashoná ku Juliana su influensha: Julianismo.
Terenonan[editá | edit source]
Un inventarisashon di su diversidat kultural-sientífiko mi a entrevistá profeshonalnan di diferente disiplina di siensia i ramo di arte, manera historiadó/dokumentalista drs. Emy Maduro, antropólogo drs. Rose Mary Allen, etnomusikólogo drs. Eric Lacroes, skultor sra. May Henriquez †, arkeólogo dr. Jay Haviser, etnólogo rev. Paul Brenneker †, filósofo sr. Lloyd Narain i pintor sr. Luigi Pinedo. E dies terenonan ta deskribí Juliana komo:
- Antropólogo
- Dokumentalista
- Filósofo
- Edukadó
- Poeta/eskritor
- Etnomusikólogo
- Arkeólogo
- Deklamadó
- Pintor
- Skultor
Antropólogo[editá | edit source]
Ta Elis Juliana a pone base metodológiko pa estudio di kultura no-dokumentá di Kòrsou. Awendia antropologia sa ku e métodonan uzá den pasado pa studia komportamentu di antropos (hende) den su interakshon ku naturalesa tabata demasiado basá riba normanan di mundu modèrno oksidental i konsekuentemente tabata laga tiki espasio pa loke tabata biba den otro kultura. Tabata nesesario desaroyá otro metodologia di inbestigá. Elis Juliana a apliká e metodologia akí hasiendo estudio dje kultura di paden, no di pafó, es desir salí for di hende i el a laga esnan ku no tabatin bos, na palabra. E tabata sképtiko pa e importansha demasiado grandi ku tabata duna datonan stadístiko, pasobra a registrá nan por ehèmpel solamente den Punda i ta registrá únikamente e parti kuantitativo, no ta bisa nada di kalidat.
“Mira, buska pa sa, sa tur kos. Puntra…dikon. Grabashon a bin despues (…) Nò, bo no ta bai serka spesifik un hende. Bo ta puntra, puntra sin fin, bo ta keda puntra kon bin, dikon (…). Hopi bia bo mes ta saka bo konklushon di loke bo ta mira. (…) Ya… ma tin bia bo no ta kohe direktamente un tópiko. Pero bo ta bai kòmbersá ku e persona i bo ta ripará den kòmbersashonnan den kiko mas e (énfasis JC) ta interesá. Klaro ku bo n’ por bai puntr’é kosnan sofistiká di mundu djawe, pero kosnan di den su (énfasis JC) tempu. Na man di loke e konta bo…” (EJ-JC2002)
Kasi pa regla Juliana a subi tereno di historia, buskando datonan antropológiko. Anke e no tin pretenshon di ta historiadó, skritura di historia lo dun’é mérito rekonosiend’é komo historiadó-pionero di Kòrsou. Na okashonnan di importansha históriko Juliana ta laga su bos resoná, manera riba promé di yüli di aña 2003 ku a kumpli 140 aña ku kolonialismo ulandes a abolí sklabitut den su kolonianan Sürnam i Antia Ulandes. E ta duna muestra di un noshon skèrpi di bèrdat históriko.
Pasobra Juliana a inbestigá kultura na un manera sistemátiko –di Bándariba te Bándabou – el a trese variantenan kultural na kla, ku ta splika diferenshanan basá riba faktornan étniko, sosial, klimatológiko i demográfiko. Asina a bin generá un nifikashon mas amplio i integral dje konsepto kultura i a liber’é for dje malchi pèrtá i antikuá di kanto i baile so. Kultura ta tur akshon humano pa duna kontenido na bida. Niun hende na Antia no a kolekshoná i dokumentá asina tantu manera Juliana. Pa su konsiensia pa den un tempu ignorante di importansha di pueblo, hasi trabou di reskate ku propio medionan finansiero, Juliana ta un modelo i ehèmpel pa inbestigadónan lokal i su búskeda tabata un búskeda di su mes tambe. Ku e kompromiso akí el a laga hende den nan dignidat. P’esei por yama Juliana un inbestigadó wapu i krioyo ku su kultura mes a pari. Pasobra Juliana a generá un mira fundamentalmente otro riba antropologia na Kòrsou i laga marka ku no por kita riba diferente tereno mas, e ta un inovadó. El a pone base kontinuo pa un koriente nobo. Tantu su sobrá trabou sientífiko, komo esun artístiko a benefisiá ampliamente dje inmenso trabou antropológiko ku el a hasi. Pa tur esakinan ta na su lugá pa duna antropologia e promé lugá den e lista di terenonan ku Juliana tabata aktivo ariba. Pa e mésun motibunan ta un echo ku Elis Juliana (huntu ku defuntu saserdote Paul Brenneker) ta fundadó di antropologia propio na Kòrsou.
Dokumentalista[editá | edit source]
Elis Juliana ta un dokumentalista pasobra el a kolekshoná hopi dokumento, inkluyendo artefakto. Un dokumento ta kualke opheto ku ta kontené informashon. El a konsiderá e ophetonan akí material balioso i a deskribí nan di tal manera ku despues tabata posibel haña nan i nan informashon korespondiente bèk na un manera efikas. Sin preparashon komo tal, el a desplegá aktitut di un bèrdadero dokumentalista i diseñá su mes sistema di palabra klave ku ta hasi posibel buska na un manera organisá. Juliana a mustra konsiensia i deskribí no solamente un aspekto di opheto, maske esaki tabata dominante. Tur aspekto spesífiko dje opheto e tabata deskribí, hasiendo e opheto mas asesibel i útil pa uzadónan. Difushon dje material ta e siguiente kriterio ku kua e dokumentalista akí a kumpli, manera e kantidat respetá di publikashon di dje ta ilustrá. Entre nan, e impreshonante kolekshon di potrèt di dje i Brenneker ku ta konsistí di míles di potrèt riba un gran variedat di tópiko. Dokumentashon ta masha importante pa trabou sientífiko. Ku e trabou akí Juliana a proba su mente sientífiko i krea pa otronan un base sólido di dato pa inbestigashon, garantisando material pa studia pa aña i generashonnan benidero.El a hasi trabou di banguardia i emansipashon, elevando material konsiderá sin importansha na nivel di inbestigashon sientífiko.
Filósofo[editá | edit source]
Elis Juliana ta okupá su mes ku e sentido profundo di eksistensia humano. E no ta keda kontentu konstatando so ku nos ta presente i e forma den kua nos ta presente. Komo opservadó skèrpi niun detaye no ta skapa su registrashon mikroskópiko. E por reakshoná di shòk riba kosnan remarkabel, pa despues deseá di nunka no a mira nan pa e doló i asombro ku nan ta kousa. E mésun shòk akí públiko ta haña ora Juliana present’é su deskubrimentunan. Tin tambe su kapasidat pa interpretá e loke e registrá ku masha kredibilidat. E ta hasi sièrtu pregunta di karakter filosófiko. E kombinashon di opservashon serio i interpretadó di prosesonan rondó di nos, ta hasi Juliana un filósofo di bida ku ta revelá i demaská. El a yega na su revelashonnan buskando bèrdat serka bieunan, loke a pèrmitié desaroyá su teoria di eufemismo afrikano òf wega di tapa kara, komportashon propio di hende kolonisá ku ta pretendé di ta algu ku e no ta i no ke ta loke realmente e ta. Juliana sa adoptá tres diferente aktitut relashoná ku e tragedia akí: - aktitut di kurasoleño profundamente tristu ku ta hari su mes tragedia - aktitut di edukadó ku ta indiká kaminda pa progresá - aktitut di hende ku ta resigná pasó e ta papia enbano. Juliana a pinta su mes komo un kurasoleño igual na tur otro, ku ta sufri dje mésun defisiensianan ku tur otro. Tur esakinan ta marka un momentu di konsientisashon importante den proseso di emansipashon kultural i desaroyo nashonal.
Edukadó[editá | edit source]
Juliana a eksplorá formanan pa eduká tantu mucha komo adulto na manera propio, atraktivo i efikas. Pasobra studiando su komunidat, el a mira ku ta su propio formanan por eduk’é. Juliana a integrá e género literario kuenta den su arsenal di hèrmèn i tabata alkansá kuné tur su metanan edukativo. Kontinuando i renobando tradishonnan bieu, kuenta a desaroyá den man di Juliana bira muchu mas ku literatura. Sinku aña largu Elis Juliana a kana ku konsiensia i kolekshoná historia outéntiko serka bieunan i ta publiká Echa cuenta na 1970. “Mi ta sinti ku den e kuentanan akí tin un tesoro na informashon skondí”, (Juliana den Amigoe 1970) i ta primintí ku e lo bai dediká su mes na buska esaki den futuro. Promesa ku el a kumpli ampliamente kuné. E mes a resultá un gran kontadó di kuenta. Intuitivamente Elis Juliana a sabi ku e kuentanan ta muchu mas ku kuenta so i por destilá ku pa e kuentista akí kuenta ta: entretenementu, bida, edukashon, dunamentu di forsa nobo.
Maestria di kontamentu: “(…) tambe pa … ilustrá kisas kapasidat dje kontadó di kuenta, pasó e kontadó di kuenta, bo por dun’é profeshonal. N’ ta ken ku ta por konta kuenta.”
Konservá herensia: “Bo ta bin komprondé… esensia di kuenta ku nan tabata konta. N’ ta djis pa dibèrtí numa. E tin su funsion. Anto ta p’esei nan tabata pensa hopi biaha…ku e katibunan o nan desendientenan ta’ konta kuenta ko’i loko, kuenta fantasia, ma e tabatin su funsion.”
Ekspreshon di resistensia kontra sklabitut, Nanzi: “ (…) astusia di Nanzi. (…) E Shon Arei ta un simbolismo di shon di katibu, pasobra klaro ku no por a aseptá ku un katibu por frega shon. E n’ por tin e kapasidat ei. Ta p’esei nan no ta yam’é shon. Ta Shon Arei. Nan no por a aseptá ku un Nanzi, un simpel katibu por nèk doño di plantashi. Pasó den dje sí katibunan ta mas sabí ku shon. Ilustrashon dje kuentanan ku Nilda Pinto a anotá – promé kuné tabatin masha, masha hopi hende ta konta i saka kuenta – mi ke sa ta un mucha hòmber hulandes a ilustrá e kuentanan. Pa kuminsá e no tin noshon di Nanzi komo araña. Ta ocho pia e tin; rib’e buki e tin seis. Anto tambe e Shon Arei, klaro nan ta imaginá nan mes ku e Shon Arei lo mester ta…úniko hende ku Nanzi por nèk, ta un rei…esta manera un afrikano. (…) No un rei blanku (…) el a pint’é un rei barika asina grandi, lep asina diki. Manera bo ta mira e pinturanan fast di afrikanonan den bukinan ulandes (…) ta un rei bobo (…) so Nanzi por nèk. (EJ-JC 2002).
“Manera den e kuenta di Dòndu ku ta bisa: Dòndu se partió Dòndu se partió Ta mi t’e dòndu di mas Si batrei sansá kontra mayó Tumba tumba tummm. (..) ta tokante 2 toro, tata i yu. E yu ta kanta méskos ku e tata, pero ku stèm mas lait. Anto poko poko e stèm di e yu ta bin bira pisá pa bo sinti ku e ta alkansá nivel dje tata. Tur eseinan ta den e forrrma di konta kuenta di ántes. (…) E kantikanan tambe tin nan funshon en konekshon ku e kuenta.Tin bia tin mas kantika ku tin palabra. Ta yega un kaminda ku ta kanta so bo ta kanta. Manera den Dòndu, ta e stèm so ta kambia. (…) manera den Kositu. Gabi Noor tabatin nobentipiku añ dia el a konta mi e kuenta den añanan sesenta. Fo’i tempu e ta mucha. Ken a kont’é e kuenta e n’ por bisa. E moral dje kuenta lo ta: No konfia bo yu ku hende straño. (..) oh si, tin kantamentu asina fuerte ku t’e ta dominá henter e tragedia. Ta un dje kuentanan mas impreshonante. M’a dramatisá e kuenta.” (EJ-JC 2002).
Desaroyá fantasia, haña e durashon ku bo ke dun’é (dos, tres dia siguí), desahogo, hunga ku tempu (trese ayera den awe i hiba awe bèk).
Ku kuenta Elis Juliana tabata logra tur su ophetivonan i funshoná komo edukadó sin identifiká su mes komo Juliana. E por a papia den promé persona, uza diálogo, presentá Wazo i Ompi Elis, kanta, uza ritmo, duna informashon ku el a inbestigá, reprimí mal kustumber, elogiá. Komo kibradó di barera, el a desaroyá material pa siña mucha lesa for di nan kuater aña. El a publiká vários material pa siña mucha. (Verso pa mucha, Komedia pa mucha i otronan. Esakinan ta mustra kon aki tambe Juliana a realisá e prinsipio di ‘mi mes ta tur kos pareu, tambú i letra’, integrando kanto i drama den kuenta. El a preservá kuenta, uza e ekspreshon di resistensia, kuentanan di Nanzi. Pero mas ku den kualke otro aspekto Juliana ta proba su raisnan firme den suela di Kòrsou i su ingeniosidat pa eduká kreando dos rekurso ku a proba nan forsa durante dékadanan kaba: pa adulto, e figura di Wazo, eksploradó di Kòrsou, konosedó profundo di kultura i konsientisadó i pa mucha, Ompi Elis, ku no a bèk pa trata niun tema, pa difísil ku esaki por aparentá, ku muchanan. Elis Juliana ta dedikando henter un bida na restablesé balansa históriko, rekonkistá memoria pèrdí, krea konfiansa propio i kita miedu, manera a bin dilanti den e poema Lòs e mucha. Pasobra e inseguridat ku edukashon sumiso a hinka den pueblo ta resaltá asta den e kontesta afirmativo riba un pregunta ku mucha di Kòrsou ta artikulá ku entonashon di pregunta: “Kuantu aña bo tin?” Kontesta: Nuebe?” Elis Juliana su mérito mayó komo edukadó ta di a yuda rekonkistá e mente pèrdí akí. Pa su trabounan konsientisadó, konstante i kreativo riba tereno di edukashon por konsiderá Elis Juliana edukadó rekonkistadó di mente pèrdí.
Poeta i Eskritor[editá | edit source]
Estudio di literatura ta buska koherensia den obra literario i Juliana ta kumpli ku e norma akí. E koherensia akí (elementonan konektá ku otro) ta resaltá tantu den temátika, estilo komo den e balor pronostikadó di hopi di su obranan, sigur konsiderando tempu den kua el a skirbi. E balor pronostikadó akí, resultado di opservashon skèrpi, ta presente den diferente obra di Juliana, ku ta relatá suseso ku realidat di Kòrsou lo konfirmá despues: El a pronostiká na 1982 seramentu di Refineria Shell den e poema Bola (OPI III-82), ku a tuma lugá tambe na 1985. Mésun poema ta deskribí tambe figuranan marginá, dekadensia di moral etc. tur ku a bira realidat despues. Pèn di Juliana a denunsiá inhustisia. Realidat a inspir’é i su estilo ta karakterisá pa simplesa, forsa i ingeniosidat pa integrá i elevá medionan inusual (verso, wega di mucha, orashon) na rekursonan stilístiko nobo, méskos ku papia fo’i perspektiva di promé persona.
Siguiendo e papiá eufemístiko di bieunan, e ta morde supla: kombiná krítika ku humor. Inovadó Juliana ta desafiá norma literario eksistente i krea un tipo di poesia nobo: poesia di diálogo, poesia narativo, di kòmbersashon. E ta reskatá afrikanismo den forma di ripití: El a kana, el a kana, el a kana, el a kana, el a kana; kambiando nuanse kada bes i karga bo bai, penetrá masha hundu. Juliana a defend’é kontra e kalifikashon primitivo: “Ta un dje kosnan di balor di nos pueblo (...) ku mes nos no a lanta kuné. Semper bai nan a bisa bo sivilisashon ta di Oropa, ke men Hulanda. Por yega asina leu ku tur kos ta Hulanda. Ta un kos so nan no a bisa, esei ta ku Kristu a nase na Amsterdam.” Ritmo i dominio di papiamentu ta haña dimenshon nobo serka maestro Juliana, manera den seri di vèrbo, típiko di idiomanan kreol, kreando ritmo aselerá i esfera spesial: Mosa a bula lanta kana bai porta. Echa cuenta, kuentanan di literatura oral notá fo’i bieunan eksaktamente manera kontá, ta un dje reskatenan mas importante di Juliana. Estilo di un outor ta un variante di norma eksistente. Pa e definishon nobo ku el a duna literatura, por papia di julianisashon di norma literario antiano.
Etnomusikólogo[editá | edit source]
Segun konosedónan Elis Juliana mes no a realisá ainda kuantu di nos konosementu aktual di etnomusikologia i di práktika di muzik ta prosedente di su trabou. Prinsipalmente riba tereno di músika rítmiko el a hasi trabou ku a kibra barera i ehersé hopi influensha. Su kontribushon grandi den etnomusikologia, ku ta studia muzik tradishonal i di pueblo, ta e material di oudio-antropologia kolekshoná p’e i Paul Brenneker den entre otro Zikinzá ku a reskatá muzik di zumbi. Rekonstrukshon dje patronchi di muzik di kantikanan di trabou, seú, makamba, di kua por bisa ku probabelmente tur ta bai bèk na e mésun rais, lo no tabata posibel sin su grabashon sistemátiko di sentenar di kantika, ku a hasi posibel indiká ku hopi presishon, e sistemátika rítmiko na nan base, deskribí strukturanan aktual i pronostiká nan futuro desaroyo. E kolekshonamentu ta sistemátiko: ta registrá no ménos ku 33 diferente tipo di kantika ku ta kubri práktikamente tur aria di bida. Entre nan kantika di bati ku tati, di kòrta sentebibu, di dèmpel, di hunga palu, di chiwewe, di Zè, etc.. for di tambe informantenan ku na 1959 tabatin nobentipiku aña, pues a biba promé ku abolishon di sklabitut.
Nan ta di diferente parti di Boneiru, Bándariba, Bándabou na Kòrsou. E kolekshon original ta na Archivo Nashonal. Juliana a graba tambe muzik di ka’i òrgel. Su deskripshon di instrumèntnan bieu - bamba, beku, benta etc. - a posibilitá otronan rekonstruí i konservá nan. Elis Juliana a siña toka diferente i siña otronan, manera grupo di muzik di zumbi Issoco. Su mira nobo riba tambú ta habri perspektiva pa aseptashon mas grandi dje ekspreshon popular outéntiko akí.
Dokumentá Juliana a kombatí prewisionan di élite tokante e supuesto karakter ordinario di tambú, méskos ku e interpretashonnan eronio tokante forma di balia i kanta tambú. El a deskribí orígen i represhon di e sektor religioso i sekular dje herensia afrikano akí i boga pa mas orientashon, sigur serka hubentut. Di tur ángulo el a studia tambú: su muzik, baile, toká, leinan, étika, organisamentu, letra, karakter di resistensia, bayendo tambú añanan largu. Fo’i añanan 50 te awe el a sigui Petronilia (Petoi) Coco †, Nicolas (Shon Colá) Susanna †, Bèno Martis, Bidal, Bea Kara Kreit †, ohochinan Margarita i Maria Dam†, Basilèl, Zoyoyo, Nemensio Winklaar di Boneiru † i otronan di tambú djaserka, graba i studia nan. Su publikashonnan riba tambú ta basá entre otro riba su estudio profundo di Shon Colá, konsiderá p’e e artista mayó riba e tereno akí, ku kende semper a eksistí un relashon di apresio i rèspèt mutuo i na okashon di morto di Shon Colá, Juliana ta skirbi:
Tributo na Nocolas Susanna
SHON COLÁ a pone su man grandi abrupto riba nos tambú. “Bosonan ta kansámi. Enbes di boso kana den paso huntu ku mi pa boso kompañámi buska perfekshon boso ta kanta wadjo, kore anshá bai lagami manera biná ku no tin ni un tiki konfiansa den su mes patanan. Para un ratu, muchanan, Pensa unda boso ke yega mientras mi ta sosegá!
Elis Juliana: Amigoe 22/4/2003
E material oudio di Juliana, entre kua un kolekshon grandi di disko 78 i 45 ku ta ilustrá historia i desaroyo musikal na Kòrsou for di dékada 40, tambe meresé un publikashon separá. Talbes ta ménos konosí di Juliana riba tereno musikal ku e ta kompositor tambe, entre otro di e kantika di mucha Awaseru i di e klásiko Mama, interpretá pa Greta Martha. A base di tur e puntonan akí por stablesé ku Juliana ta konservadó di muzik tradishonal i fundadó di estudio sistemátiko di muzik folklóriko.
Arkeólogo[editá | edit source]
Mérito mas grandi di Juliana pa arkeologia ta ku for di añanan 50 el a kuminsá identifiká lugánan di balor arkeológiko na Kòrsou. Hopi dje lugánan akí a disparsé, pasobra a lanta edifisio riba nan. Si Juliana no a identifiká nan, nan lo a bai pèrdí. Na 1966 e ta partisipá pa promé bes na un ekskavashon profeshonal arkeológiko na Kintjan. Na 1968 e ta hasi un estudio di arkeologia tékniko na Instituto di Prehistoria di Universidat di Leiden. Aki na Santa Bárbara (1971) tambe e ta partisipá den un ekspedishon profeshonal. Na prinsipio di añanan 70 Juliana ta traha na departamentu di arkeologia di Kadaster i huntu ku e arkeólogo ulandes, E. Broerstra, ta hasi ekskavashon durante dos aña, inventarisando tur lugá kaminda te na e momentu ei a yega di haña algu den tera. Despues Juliana ta bai Venezuela pa sigui profeshonalisá riba tereno di ekskavashon. Tera tambe Juliana ta trata ku rèspèt. No ta intenshon pa koba tur kos saka, pasobra ta importante studia ophetonan den nan estado original i pasobra: “Suela ta manera un buki pa un arkeólogo i saka un opheto kon ke fo’i suela ta manera ranka un blachi pa loko for di un buki.” (Juliana:Amigoe 1971:9). Juliana a traha diferente mapa ku ta identifiká lugánan pa haña opheto, vários pintura di suela ku karakterisashonnan di koló. Huntu ku Paul Brenneker e ta roza mondi di Kòrsou i Boneiru riba indikashon di bieunan na altura di “lugánan pa koba”. Resultado: diferente opheto pre-históriko eksponé aki i den Instituto di Folklor Boneriano, fundá pa e i Brenneker na 1975 den Fòrti Oranje na Kralendijk. Juliana ta integrá su diferente terenonan. Hopi dje ophetonan hañá e por a splika for di su datonan etnológiko òf hustamente a splika e datonan akí. Tambe na Aruba, San Martin i Stasha pionero i outo-didakta Juliana a hasi trabou etno-arkeológiko i habri kaminda den un tempu ku no tabata rekonosé importansha di trabou arkeológiko.
Deklamadó[editá | edit source]
Juliana ta representadó di karakter di pueblo pa ekselensia i no meramente un deklamadó di poesia. E ta krea potrèt bibu di tipo i situashonnan verídiko, konbèrtiendo e mes den tipo i situashon. Tur sentido ta aktivo, tin mímika, kanto, paso, zonidu. Su monólogo ta para rosea pa via dje forsa realístiko. Su preferensha ta pa figuranan salí di pueblo: bromadó, buraché, polítiko, mucha, presentá ku tantu kredibilidat artístiko pa e talento Juliana ku no tin preparashon di akademia di arte, sí su don di opservá i ekspresá ku a hasié kreadó di su propio akademia di arte. Juliana no konosé na Kòrsou su igual ainda riba tereno di arte eséniko, tambe pasobra e no mester ni dekorashon, ni esenario elaborá, ni niun medio di yudansa pa lanta un obra monumental pa su oudiensia.
“Loke tabatin mas influensha riba mi tabata ritmo. E patu tabata e promé poema rítmiko ku mi a traha. Kontenido di E patu tabata simpel. Ta e ritmo tabata bisa algu. Mi tabatin un kolekshon di disko afrikano ku e ritmo ta bisa bo algu. Bo no ta komprondé loke nan ta bisa, kanta (...). Mi tabata pensa ku ta mi mes ta’ tur kos pareu: tantu e tambú, komo e letra. Ku si mi mester a deklamá (...) ku bèkgrount ku tambú, ya ta algu ménos si mi mester di algu pa presentá loke mi tin. Si bo trese un obra literario ku su ritmo, e mes ta tur kos kaba.” (Rosario-Juliana 1985).
Talbes esaki ta e deklarashon ku mas ku tur otro ta duna testimonio ken ta Elis Juliana. E ta tur kos huntu. E forsa, konfiansa propio i karakterisashon ku ta sali for dje testimonio akí ta resumí e dies terenonan di arte i siensia julianesko. E ta kompletu: análisis i síntesis. Pa Juliana, bon mirá, ritmo ta dominá asina tantu, ku tin ora nifikashon di palabra no ta importante mes. Hopi artista dje ramo akí a inspirá nan mes riba Juliana i ta rekonosé Juliana komo nan inspiradó mayó. Entre Juliana su poesianan rítmiko mas sélebre tin, aparte dje klásiko E patu, skirbí pa mucha, Bekita, Laba pena, Kanta kueru. E dos últimonan akí ta di masha poko letra, ma nan ta kargá di forsa pa via di nan ritmo hopi fuerte.
Pintor[editá | edit source]
Riba propio forsa Elis Juliana ta studia arte di pintura tantu di Kòrsou komo di afó i ta krea na tur manera. E ta pinta ku krayòn, pèn, traha akuarèl i olio. Hopi konosí ta su pinturanan ku pèn pa ilustrá su obranan skirbí òf di otro hende. Su pinturanan a pasa den un desaroyo direkshon di mas fini i mas chikí. Ta manera mas opservadó Juliana tabata mira, mas detaye chikirititu e tabata registrá. Obranan famá leu di frontera nashonal ta su pinturanan ku pèn trahá segun e téknika di puntilismo (pointilisme), nòmber pa e téknika den kua punta puntanan (point) òf plèki plèkinan chikí di kolónan no mesklá, poné huntu ta forma imáhen. Ta bista humano mester kombiná e kolónan. Juliana: “Hende ta apresiá kos grandi so i (...) no tin bista pa kos chikí (...). Kos chikí tin mésun balor ku kos grandi.” Mérito di Juliana ta tambe ku el a renobá e téknika di krea sombra ku e tres kolónan básiko kòra, blou i hel, hasiendo esaki ku kolónan blanku i pretu. Delikadesa sensitivo e ta hinka den e pinturanan akí i edifiká riba papel panorama kompletu ku ta relatá henter un historia ku un mínimo na imáhen. Ku e mésun entrega, ternura i vishon futurista akí e ta ekspresá tambe su kompromiso ku su komunidat, den pintura di polítiko, edukashon, maternidat, sklabitut, religion, hende muhé i otronan. Pintor Juliana a traha tambe pintura miniatura di spekografia ku e mes a klasifiká komo filosofia gráfiko. Mester di glas oumentadó pa mira e pinturanan akí. Juliana ta e promé na Kòrsou ku a traha pintura di miniatura na gran eskala. Su siensia i arte ta topa otro konstantemente i, inspirá pa e manera di ilustrá den arkeologia, Juliana ta traha pintura miniatura i di punta punta. Juliana su trabou ta integrá, holístiko. Ora e pinta, e ta pinta algu inspirá pa su inbestigashon históriko, antropológiko, arte i siensia: tambú i letra pareu.Temanan di su pintura ta entre otro: Katibu bulando, Den trans di vudu, Eternidat, Tamburero, Pelea di gai, Wega di palu, Riku ta yena, pober ta basha. E siguiente pintura ta mustra un hòmber ku ta subi un trapi di wil. E no tin fin di yega ariba pasobra e trapi su wilnan ta pon’é lora keda mésun kaminda. Riba su lomba e ta karga un lanthùis, bibienda di esnan ku a sklabisá hende i pone esakinan traha komo katibu pa nan. Abou na e trapi tin e krus di religion drumí, testigu silensioso di dos man riba un barika di sklabitut. Ta Juliana su forsa di integrá henter historia di sklabitut den un solo pintura miniatura.
Skultor[editá | edit source]
For di añanan 60 Elis Juliana ta kuminsá skulpi figuranan impreshonante for di piedra di laman. Eksperimentá ta inherente na Juliana, pues no ta sorprendente ku riba tereno di skultura tambe e ta manifestá esaki. Inovadó Juliana ta uza koral inusual pa krea su imáhennan. Mester trata e koral akí - yamá tambe piedra muhé –, un tipo di piedra lihé, ku masha kuidou. Kontrali na loke e nòmber ta sugerí e no ta piedra di koral ma koral di laman ku pa motibu di su peso lihé ta drif bin ariba. Piedra machu ta piedra duru, pegá den fòndu di laman. Piedra di koral mes ta masha pisá. Te ainda informashon ta mustra no tin na Kòrsou otro skultor di koral di laman. Konosedónan ta pretendé ku pafó tampoko no ta konosí ku tin. Juliana ta konsistente den uzo di loke ta propio di Kòrsou pa su siensia i su arte. E ta traha segun e prinsipio di kita partinan dje material original enbes di agregá na e material, hasiendo uzo dje forma básiko ku e material tin kaba. E téknika akí ta mas delikado i difísil: e mas mínimo moveshon malu por kousa daño ireparabel. Un di su ophetonan preferí pa skulpi ta muhé, prinsipalmente muhé na estado. Algun título di su skulturanan: Muhé, Muhé na soño, Ensinta, Fertilidat, Sekreto femenino, Mama ku yu, Yab’i futuro, Machu kumplidó. E último akí ta karakterístiko pa e manera ku arte ta sirbi Juliana su propósitonan analítiko, krítiko i edukativo: un hòmber ta karga su enorme parti íntimo riba su lomba.
Den e kasi 40 añanan ku Elis Juliana ta tene eksposishon di pintura i skultura, hopi pais i públiko a sera konosí ku su arte i, pa medio di esaki, ku Kòrsou. Pa un selekshon, mira nota.


c: text/html

text:
- LTE
- Mobile
- Fixed
- Internet
- TV
- Entertainment
- Channel Lineup
- Digital Cable Packages
- Video on Demand
- Digital Cable Boxes
- Cable Anytime
- TV Listings
- TV Guide Interactive
- Additional Information
- Multiroom DVR
- TotalGuide xD
- TV Everywhere
- Visitors
Quick Links
Popular Links
Newsletter
Learn about promotions & new products
Latest NewsSETAR Business Event 2015 a surpasa tur expectativa cu presentacion di Ian Altman!
SETAR tur aña ta trece un orador pa inspira su ...Publica: 27 Feb 2015Tips di SETAR pa publico
Tin varios tipo di virus di computer pasando rond ...Publica: 23 Feb 2015Canal 143 y 307 di Cable ta cambia di nomber
E canal di Cable 143 y 307 (HD) SPEED ta cambia ...Publica: 20 Feb 2015Reina di Carnaval di FCCA Kathleen Koolman a bishita SETAR cu su prins cu pancho.
Prins Camilio y Pancho Erwin a compaña nan Reina ...Publica: 10 Feb 2015Tanisha Scharbaay a sali Queen of SETAR 2015 y Roxana Arends Mrs. Carnaval of SETAR 2015
Diabierna ultimo den un Entertainment Center yen ...Publica: 9 Feb 2015
©2015 SETAR NV. All rights reserved.
P.O. Box: P.O. Box 13
Oranjestad
Aruba

robotstxt: allowed

filter: keep


text:
Joran van der Sloot
Joran Andreas Petrus van der Sloot a nace na Arnhem, Hulanda riba 6 di augustus 1987. E ta un Hulandes cu te dia di djawe ta e sospecho principal di e caso di Natalee Holloway, un señorita cu ta di Merca. E tin famia Rubiano na Aruba, su tata tawata tin como carera di abogado y e tawata e defensor di su yiu durante e trali di e caso di Natalee Holloway.
Kontenido
Morto di Stephany Tatiana Flores Ramirez[editá | edit source]
Riba 2 di juni 2010, Van der Sloot ta den detencion riba e caso di un Peruano cu e ta wordo sospecha di a mata na Peru.[1] Segun informacion oficial Van der Sloot lo a asesin'e riba 30 di mei 2010. A bin asina cu e trahado di hotel a haya e klepchinan mancha cu sanger. Nan a par'e na e frontera di Chile, aworaki e ta den embahada Hulandes pa sa kico lo ta su destinacion. Ta trata di asesinato di yiu muher di 21 aña di e comerciante y piloto di auto di careda Ricardo Flores. E mucha muher Stephany Tatiana Flores-Ramirez, nan a hay'e morto den hotel TAC, na Miraflores, cerca di Lima, Peru. El a wordo bati y maltrata. Aparentemente e no a hinc'e. Varios corant Peruano a indica cu van der Sloot ta e sospechoso principal, pasobra e camber di hotel unda nan a haya e curpa riba diaranson mainta ta registra na su nomber . Trahadonan di e hotel a declara tambe na polis cu durante weekend nan a wak Joran cu e juffrouw aki. Polis Nacional di Peru a descarta e posibilidad cu el a secuestr'e, despues cu su mayornan a reporta su disparcion for di diabierna pasa. Polis a yega na e conclusion aki, despues cu nan a combersa cu algun bisiña di 'pasaje Jorga Chavez', den distrito Surco, unda nan a haya e pickup di Stephany bandona. E hendenan di e bario a bisa cu tur siman Stephany tawata haci bishita eynan, unda cu e tawata busca un hoben cu lo por tawata su pareha. E informacion aki a duna polis e indicacion cu casi sigur e mucha muher tabata cu e persona aki, considerando e hecho cu mesun dia di su disparcion, Stephany tawatin un discusion pisa cu su tata.
Polis tin prueba[editá | edit source]
Esnan di inmigracion na prome instante a bisa cu no tin un ordo internacional pa captura di Van der Sloot, pero tin si un alerta manda pa Chile[2] , pa nan no permiti Joran scapa over di nan frontera. E pensamento ta cu Joran por purba yega Argentina, unda den pasado hopi “criminal” grandi di Di Dos Guera Mundial a bay busca refugio eynan. Sinembargo hefe di Asunto Consular di embahada Hulandes, Bengt Loosdrecht ,a bisa cu Interpol si a pone un ordo internacional di detencion riba cabes di Van der Sloot. Tata di e mucha muhe den un entrevista cu CNN a bisa cu den e pickup di su yiu muher, pildonan di Ecstasy a wordo haya, cu cual Joran intencionalmente a droga Stephany, pero e version aki no a wordo confirma pa polis Peruano. Polis ta bisa, cu basa riba evidencia, nan ta convenci cu e crimen a wordo cometi riba diadomingo, 30 di mei 2010. Esaki ta exactamente cinco aña despues cu Natalee Holloway a disparce for di mapa na Aruba. Te cu ayeranochi, ainda no a haya indicacion si acaso e autopsia practica riba e victima a keda cla. Pues e causa di morto exactamente no ta conoci.
Aruba[editá | edit source]
Corantnan grandi di e pais a saca paginanan grandi atardi riba e caso aki. Hasta Hulanda a pone hopi atencion riba e noticia aki.Varios persona a comenta, cu si acaso e polisnan di Aruba a haci nan trabou corectamente e tempo aya, kisas Joran lo tawata den prison y nunca lo no a topa Stephany, y e dama hoben lo a keda bibo ainda. Peru ta bisa cu nan tin evidencia incriminatorio di su envolvimento den e caso di Hotel TAC. Esaki ta inclui declaracion di un empleado di Hotel kende a mira Joran drenta cu Stephany pa 5:00 a.m. den e Hotel. Tambe nan tin declaracion di un otro stranhero cu tabata den e Hotel cu a mustra mesun cos. Y tambe tin videotape di Casino Atlantic City, y videotape di e Hotel TAC mes, unda bo ta mira nan dos hunto. E investigacion ta birando pisa, pasobra nan no por haya e curpa di e señorita aki cual ta haci cu no tin caso y validez. Ministerio Publico di Aruba a mustra, cu nan ta disponibel pa suministra autoridad Peruano cu cualke informacion cu nan ta desea riba e asunto. Pero mirando e protocolnan internacional, esaki lo ta bayendo via Den Haag, como cu ya caba Lima a pidi Hulanda pa haya informacion di Joran.
Cargonan federal[editá | edit source]
Fiscal pa Distrito Nort di Alabama ta acusa van der Sloot di extorsion y “wire fraud”, bisando cu Joran a priminti informacion riba paradero di Natallee Holloway a cambio di $250,000.[3]
Fiscal Joyce White Vance a bisa cu riba of rond di 10 di mei van der Sloot a laga un persona transfer $15,000 for di un banco na Birmingham pa un banco na Hulanda. Esaki mester tabata un pago parcial. E fiscal a splica cu van der Sloot a priminti di bisa e sitio unda cu e restonan di Holloway ta na Aruba y informacion encuanto e circunstancianan di su morto despues cu e ricibi e $250,000 completo.
Joran a confesa[editá | edit source]
Dialuna den e oranan laat di anochi mundo a bin haya sa e noticia cu Joran van der Sloot a confensa di a mata Stephany Flores door cu e la bay coba den Joran su laptop y a bin haya sa informacion relaciona cu e caso di Natalee Holloway. Joran a confesa n'e recherche di Lima cu e lo a batie, paso el a rabia y a perde cabes ya cu el a bay coba den su bida personal. Ta papia cu posiblemente e lo tabata tin informacion confidencial di e caso di Natalee Holloway den su latop. Den su rabia Joran a kibra e nek di Stephany, despues cu Joran a bay bebe un koffie. Polis tambe a menciona cu Joran no tabata kier a separa di su laptop riba caminda pa Lima for di Chile. Joran van der Sloot ta cera na e di 7 piso di e prizon na Lima. E ta ricibi tres cuminda cayente pa dia. Consulado di Hulanda na Lima a bisa cu nan lo brinda e hoben Hulandes cu asistencia consular cu ta encera bishita ocasional durante su encarcelacion. Tambe nan lo percura cu e ta wordo trata husto y decente, mescos cu tur otro detenido. Segun e Consulado di Hulanda na Peru, ya caba gobierno Peruano a sigura nan via canalnan diplomatico cu nan a tuma e caso aki masha na serio y lo trata e detenido Hulandes cu tur respet necesario. “Mundo ta siguiendo e caso aki masha di cerca”, asina un vocero di Gobierno a admiti na Consul di Hulanda.
Mester bisa cu Joran van der Sloot no ta e unico Hulandes cera na Peru. E ta e di 11 Hulandes cera den prizon na Peru, di cual mayoria di nan ta sintando un castigo relaciona cu e ley di droga.
Diasabra ultimo Joran van der Sloot a papia cu su mama na telefon. No ta hopi sigur ainda si su mama, Anita van der Sloot, lo biaha pa Peru. Joran tin dos ruman homber mas.
Joran van der Sloot a cay cera siman pasa y un hues ya a prolonga su detencion cu por lo menos 7 dia mas. Si acaso un Corte husga e acusado di homicidio, e lo por haya un castigo di 35 aña di prizon. Presidente di Peru, Alan Garcia, a bisa prensa diabierna ultimo cu e lo no extradite Joran van der Sloot pa ningun caminda, ni tampoco pa Merca, prome cu e wordo husga pa e delito serio cu e ta wordo acusa di dje na Peru mes.
Tata di Stephanny ta duna declaracion[editá | edit source]
E tata di e victima asesina peruano, Stephany Flores ayera a reuni cu un hues pa duna un declaracion oficial, asina famianan a bisa CNN. Joran ta nenga su mesun oportunidad pa duna hues un declaracion. Ricardo Flores lo mester a reuni cu Hues Carlos Morales Cordova, kende awor ta encarga cu e caso. Como e hues cu lo presidi e caso, e tin e deber, e persona mas importante pa busca factor y ta recibiendo declaracion for di otro testigo potencial tambe. For di su parti, Van Der Sloot ta purbando pa retrasa e proceso legal door di apela incarceracion y purba pa nulifica e confesion cu el a duna. Un hues, ya caba a nenga su reclamo, pero e abogado di Van Der Sloot a bisa cu su cliente imediatamente lo apela e sentencia y bringa , si ta necesario te na e Corte Supremo Peruano y cortenan internacional,si ta necesario.[4].
Corte di Alabama ta dicta[editá | edit source]
A sali publica cu na corte di Alabama a bisa cu Joran van der Sloot a pidi $250 mil dollar na e famia di Natalee Holloway a cambio di informacion tocante e paradero di e hoben. Wel esaki no ta nada nobo na Aruba, pero awor un hurado di Alabama, a acusa ayera Joran Van der Sloot, sospechoso di a mata Stephany Flores, di fraude electronico y extorsion, segun e departamento di husticia Mericano. Segun e acusacion, Van der Sloot a logra un transferencia di $15 mil dollar for di Beth Twitty, mama di Natalee riba su cuenta na Hulanda y otro suma di $10 mil dollar pa un abogado na New York cu lo a trece e placa Aruba. “Un bes identifica e curpa, Beth Twitty lo mester a pag'e $225 mil dollar na Van der Sloot”, e Departamento di Husticia a indica. Segun e corant Peru 21, FBI, cu lo a graba un encuentro na Aruba durante cual Joran a acepta e suma di $10 mil dollar a wordo critica masha hopi mes pa e hecho cu nan no a detene na momento cu e agentenan conhuntamente cu e autoridadnan di Aruba tabata tin e oportunidad di hacie.[5]
E chick di Joran[editá | edit source]
E programa popular di ABC News, esta “20/20” a haci entrevista cu Melody Granadillo, como cu den pasado e tabata e ‘chick’ di Joran van der Sloot, y cu e tin ainda un dagboek for di e epoca ey. Nan tabata gay cu chick, cual a dura shete luna. E periodista Chris Cuomo a haya sa, con e Joran di antes tabata ful un otro persona compara cu loke awor mundo conoce. Melody a indica cu Joran a manda pidi placa, via SMS, esta $200 pa asina e sali for di Peru. Joran a tawata hunga poker masha hopi mes. Segun Melody, e ta kere cu si acaso nan a keda hunto, kisas Joran lo no a bay den direccion robes. El a mira con Joran a cambia, aunke e mes conoce como un “otro persona”. E mama di Joran van der Sloot, esta Anita, tambe a manda un e-mail pa Melody, den cual e ta mustra cu keto bay e ta kere cu su yiu homber ta inocente. Aki e ta insisti cu Joran “no ta un asesino”. Publicamente Anita no a papia desde cu su yiu a wordo aresta na Peru. Pero ABC News a haya e e-mail aki. Den esaki, e ta splica cu e no ta duna ningun medio di prensa Mericano un entrevista, pasobra e no ta confia nan. E ta pidi Melody pa keda safe y haci oracion pa Joran. E ta bisa cu e no ta e monster cu nan kier pa mundo mira. E ta kere cu Joran ta traumatisa, deprimi, y tin un adiccion. Mientras cu Joran a duna un detaye extenso na Polis Peruano di loke el a haci cu Stephany, con el a chok'e pa 1 minuut largo, y tambe con el a tapa su cara cu su mesun poloshirt, pa e stop di hala rosea.[6]
Ex-abogado di Micheal Jackson[editá | edit source]
Joe Tacopina ta rumbo pa Lima, asina e corant di mas grandi na Lima "El Comercio" a publica diasabra mainta. E abogado Peruano di Joran; Pablo Altez Navarro a indica cu e ex-abogado di Micheal Jackson lo yega Lima diahuebs 15 di juli 2010, pa tuma over e defensa di Joran v/d Sloot cual ta acusa di a mata e hoben di 21 aña Stephany Flores. Segun e Tacopina ta di opinion cu un di tres persona lo a mata Stephany Flores y ta ademas cuestiona e proceso penal contra Joran v/d Sloot. Tacopina lo ta un di e dos abogadonan stranhero. E abogado Peruano di Joran a declara cu su cliente ta hopi mas trankil cu e prome dianan cera den prizon y no tin falta di cuminda.[7]
Beth Twitty[editá | edit source]
Peter de Vries y Beth Twitty a purba drenta prizon Castro-Castro cu camara scondi, pero a keda deteni y expulsa for di e centro coreccional. Nan a sigui awor pa Aruba na unda kier traha un programa di television relaciona cu desaparicion di Natalee Holloway.[8]
Kehamento contra Peter R. de Vries[editá | edit source]
E abogado di Joran van der Sloot ta bay entrega un keho oficial na Peru contra e periodista Peter R. de Vries. Asina e abogado Maximo Altez a laga sa dialuna. De Vries a haci su mes culpabel di soborno di e director di e prizon Peruano caminda Van der Sloot ta cera, segun e abogado Altez. Peter R. de Vries, hunto cu Beth Twitty, mama di Natalee Holloway, recientemente a logra drenta prizon Castro Castro y cu camara scondi den oficina di e director, a logra papia cu e detenido sin cu e tabata sa cu nan tabata grab'e. Eynan Twitty a papia cu Van der Sloot den e oficina di e director, mientras cu de Vries tabata den un otro oficina ta scucha e combersacion via un telefon. Van der Sloot tambe a entrega keho contra Twitty y e director di e prizon. E periodista a para riba cu “no tin niun corupcion. Ningun cen, ningun peso, nada, nul coma nul, a paga pa a drenta e prizon.” E periodista ta considera tuma pasonan hudicial contra e abogado Altez, si su ponencianan no wordo tuma.[9]
Fuente[editá | edit source]
- ↑ "Suspect in Peru woman's slaying arrested in Chile, police say". CNN. 3 June 2010. http://edition.cnn.com/2010/CRIME/06/03/peru.murder.case/index.html. Retrieved 3 June 2010.
- ↑ . http://www.diario.aw/2010/06/joran-sospechoso-den-caso-di-asesinato-na-peru/=Diario. Retrieved 3 June 2010.
- ↑ http://www.24ora.com/internacional-mainmenu-6/18336-cargonan-federal-contra-joran-na-merca.html#comments
- ↑ http://solodipueblo.com/?p=1303
- ↑ http://www.diario.aw/2010/07/joran-van-der-sloot-acusa-di-fraude-y-extorsion/
- ↑ http://www.diario.aw/2010/06/ex-chick-a-mustra-cu-antes-joran-tabata-%E2%80%9Casombroso-y-romantico%E2%80%9D/
- ↑ http://www.24ora.com/internacional-mainmenu-6/19582-ex-abogado-di-micheal-jackson-rumbo-pa-lima-pa-defense-joran-vd-sloot.html#comments
- ↑ http://www.24ora.com/local-mainmenu-5/22120-beth-twitty-a-yega-aruba-pa-otro-grabacion.html
- ↑ http://www.24ora.com/internacional-mainmenu-6/24023-joran-van-der-sloot-ta-entrega-keho-contra-peter-r-de-vries.html


text:
— Parlamento a cuminsa scucha esnan envolvi den e proyecto di Urirama. Diahuebs a scucha e habitantenan di e vecindario y Aruba Birdlife Conservation. Nan a hasi un apelacion dramatico riba Parlamento pa no aproba e proyecto di molina di biento na e ubicacion ey.Nos a bisa desde un principio cu nos lo no acepta e kolina nan na e lugar ey, nos a bisa gobierno caba si e mester di mas molina di biento, mester amplia e facilidadnan na Vader Piet.Nos ta sostene e posicion di habitantenan di e vecindario. E cas mas serca di e proyecto di Urirama ta menos di 900 meter leew, mientras cu na Vader Piet e casnan mas serca ta 3 kilometer mas leew. Pesey mes e proyecto mester hala di eynan.Mientras tanto e gran pregunta ta ta pakiko tur e reunionnan aki ta wordo yama? Pasobra segun un di e stakeholders, aparentemente ya dia 25 mei tin groundbreaking di e proyecto. Pero nos lo para firme y nos lo sostene e accion di firma contra e ubicacion di e proyecto aki.Alto Vista ta un lugar cu ningun hende por hinca den nan cabes cu nan por mishi cune. Aki dos siman nos ta celebra 60 anja di reconstruccion di e kapel, cu a wordo construi mas di 250 anja pasa. Anto esaki ta e regalo cu gobierno tin pa nos?E reunion den Parlamento a indica claramente cu e ubicaciom cu gobierno tin den mente ta totalmente equiboca. Ohala tur parlamentario nan wowonan y mente por habri pa para e plannan aki di gobierno, segun lider di MEP Evelyn Wever-Croes.
Related posts
4 Comments
-
Comandante
Mep no tin nada di bisa…Henter Aruba lo benificia di e projecto aki…
Padilanti nos ta bai…ningun paso atras…Ademas ningun cas ni kapel lo wordo afecta…pasobra nan ta masha leeuw mes…tambe deporte aquatico tampoco…ni parhanan…
Stop di hasi ploitika barata….
-
SOLUCION DURADERO
PONE NAN RIBA CAS DI PARTIDO AYA PABOW YA EYNAN TIN HOPI CU AIRE ,…………………………………..
-
gilbert
wel evelin net abo i xiomara i cu tur bo partido no tin nadi bisa
-
SOLUCION DURADERO
BENNYYYYY ,SI POR A HORTA CORIENTE DEN PASADO AWOR CU E TIN TUR CAMINDANAN SERA E POR HORTA SHORTCUT TAMBE .


text: MIGHTY TALENT JR Y MIGHTY TALENT TA E MONARCANAN DI CAISO Y SOCA PA 2014 Diasabra anochi algo pasa di 8 or den Carnival Village na San Nicolas a tuma lugar e Aruba Caiso and Soca Monarch 2014. Un total di 35 cancion a clasifica pa cual a wordo presenta pa un total di 14 banda. Algun minuut promer cu 4’or di marduga e resultado a keda conoci unda cu e ganador absoluto den e categoria di Soca a keda den persona di Claudius Phillips ( Mighty Talent ) cu su soca Carnaval Cheezy. Pa loke ta e categoria di Caiso su yui homber Shawn Phillips ( Mighty Talent Jr) a resulta e ganador absoluto. E resultado completo pa e categoria di Soca ta: 5 Lugar: Dr. Boa – The Failures 4 Lugar: Blacky – Le Groove 3 Lugar: Lady Mezzo – Oreo 2 Lugar: T-Money – Le Groove 1 Lugar: Mighty Talent – Oreo Resultado complete pa e categoria di Caiso ta: 5 Lugar: Lady Mezzo – Oreo 4 Lugar: Mighty Tattoo – Zeta Band 3 Lugar: The Commissioner – XC Lanz Band 2 Lugar: King Jeon – Upgrade Music 1 Lugar: Mighty Talent Jr – Oreo Un Danki na e publico grandi cu a asisit y tambe na Setar NV, Heineken, Lotto, Aruba Bank, ATA, Insel Air y Gobierno di Aruba. E evento a wordo produci den su totalidad pa Purple Entertainment Group.


text:
Lokal
Notisia Nobo:
- Aleysha Wilsoe, supuesto subrina di Kade Wilsoe detene den kaso “Maximus” »
- Morto a kai den atrako arma riba truck di Panamericano. »
- Entrada hudisial na Bergstraat, droga konfiská i detenshon. »
- Promé Minister, sr. Ivar Asjes, a hiba un kòmbersashon ku e Sekretario General entrante di e grupo di paisnan di Afrika, Pasífiko i di Karibe (ACP), Embahador Dr. P.I. Gomes. »
- Promé Minister, sr. Ivar Asjes, a hiba un kòmbersashon ku e Komishonado Oropeo, sr. Neven Mimica. »
- “Promé Minister, sr. Ivar Asjes, a reuní ku e Miembro di Parlamento Oropeo, sr. Maurice Ponga »
- Promé Minister, sr. Ivar Asjes, a keda risibí pa e Vise-Presidente di Komishon Oropeo, sr. Frans Timmermans. »
- E segundo edishon di Magnum RAP battles. »
- MCB tambe ta selebrá 40 aña di Seú. »
- Reunion di Parlamento. »
- Willemstad - Den kuadro di Dia Internashonal di hende muhé Ofisina Sentral di Statistik (CBS) ta presentá di e forma aki algun datonan estadístika tokante diferente tópiko enkuanto hende muhé na Kòrsou. E tópikonan ta lo s...
- Willemstad – Resientemente 19 guia di turista di Kòrsou a huramentá ante e organisashon “One Curaçao” . Ta trata aki di un organisashon ku resientemente a keda ofisialmente lantá na notario, ku tin komo meta pa pone tur...
- Willemstad - CHATA starts up the year with great hotel performance results. CHATA recently reported its figures collected by STR. CHATA Hotel occupancy resulted at 80% for the month of January 2015. This is considered t...
- Willemstad - Banda di nòmbernan atraktivo di pafó di region karibense, basta un par di yu di Kòrsou prominente tambe lo hiba palabra durante e Konferensia internashonal di STEP Kòrsou ku lo tuma lugá dia 12 i 13 di mart. Asi...
- Willemstad - 1 Tim Magno ta hasi un yamada na tur simpatisadó di Helmin Wiels i ku tin su idealnan na pechu, pa fei djaweps anochi te ku djabièrnè, bin manifestá bo mal kontentu, ku no tin solushon di asesinato ainda. Siegfri...
- Willemstad - Scarlet BV den su afan pa Introdusi su servisionan Hotspot, Unlimited Data i Internet Voice (VOIP) pa su klientenan na korsou, a uni forsa ku e artista renobra Quinthony Thomasa miho konosi den mundu di farandula komo...
- Willemstad - Residentenan di e area di Koral Tabak ta sklama pa yudansa ya ku dumpmentu di porkeria ta sigui normal den e area. E biaha aki ta toka turno na Sony Vaio. E artikulonan aki a wordu di dump ni 50 meter for di e entrad...
- Willemstad - Ministerio di Maneho di Gobernashon, Planifikashon i Servisio Públiko ta anunsiá kambio di orario di ofisina di Servisio Públiko (Kranshi i Departamentu di Reibeweis), Lokèt di Pèrmit i Archivo Nashonal den diana...
TDS ku Tremendo Oferta Habri tur kanal pa ANG35.00* pa 9 dia largu Bálido solamente riba 13 di Febrüari awor!
- Willemstad - TDS, nos kompania di Televishon paga mas grandi na Kòrsou, pa San Valentino i tambe e siman liber di skol ta ofresé un ganganaso pa tur miembro eksistente. Dia 13 di febrüari tur kliente di TDS por habri TUR kan...
- Willemstad - En konekshon ku ‘Teenerparade’ i Marcha di Despedida di Karnaval, Gobièrnu di Kòrsou ta anunsiá ku su ofisinanan lo sera mas trempan pa públiko djabièrnè 13 di febrüari 2015 for di 3or di atardi i djamars 1...


text:
|
|347 Views
Turkia – Na e costa occidental den e provincia Izmir (antes Smyrna) den e districto Cesme e ciudad Alaçati ta localisa cu ta specificamente destina pa practica e deporte... Read more
|
|349 Views
Sabrina Wilson Barrett, 18, hospedando cu su miembronan di famia na La Cabana Beach Resort & Casino, ta un damita hoben cu un curason grandi. Pa su proyecto di scol... Read more
|
|368 Views
Hungador profesional di SC Cambuur Recientemente Aruba Voetbal Bond a ricibi un mensahe di Marlon Pereira kende ta un prospecto pa seleccion nacional di futbol. E mensahe... Read more
|
|344 Views
Den stadhuis di Amsterdam a tuma lugar awe merdia un recepcion pa e studiantenan di Curaçao, St. Maarten y Aruba. Den e sala di reunion di e municipio di Amsterdam wethou... Read more
|
|320 Views
Na Heilige Marthakerk na Den Haag a tuma lugar un misa pa conmemora Kevin Jesurun. Kevin ta un di e victimanan di e calamidad aereo cu vuelo di Malaysian Airlines ariba 1... Read more
|
|412 Views
Na momento cu henter Hulanda a tene un minuut di silencio y kloknan a bati pa e victimananan di e tragedia cu vuelo MH 17 di Malaysia Airlines na Ukraina, Minister Plenip... Read more
|
|438 Views
“Un klausura seguramente bon meresi pa sera un siman di dos evento mundial na Boneiru” E ‘10th ProKids Bonaire IFCA Championship 2014’ a sigui engrande durante di fin di... Read more
|
|390 Views
Recientemente e studiante Arubiana Jennifer Fun a ricibi den aula di Universidad di Utrecht su titulo di Master den communicacion intercultural. Esaki a sosode den presen... Read more
|
|568 Views
The famous Aruban Radio DJ Fernando was asked by his listeners to come with a good alternative for an energetic song to give to the Dutch players and fans.He called Angel... Read more
|
|399 Views
Nos kier a presenta e Reina di Carnaval pa e grupo Arubiano na Hulanda, Kingdoms Under The Sun pa 2014. Ta trata aki di e flamante beyesa Arubiana, srta Shamila Tromp. Sh... Read more
Riba 6 di mei sr John Berends, burgemeester di Apeldoorn, a habri e exposicion ‘Rondom Oranje’ den e sala di exposicion di Stadhuis, cu hopi interes di publico, musica, c... Read more
Den Campeonato Clasificatorio di CONCACAS na Cali Colombia Ramon Jones tirando un perfect game te den di 7 inning Diasabra ultimo tabata tin e gran final di Campeonato Ce... Read more
Thomas Bach, Presidente di Comite Olimpico Internacional, y Ban Ki-moon, Secretario General di Nacionnan Uni, a firma un acuerdo historico na e oficinanan principal di Na... Read more
|
|316 Views
Na Cas di Aruba a tuma lugar firmamento di un tratado di TIEA – Tax Information and Exchange Agreement – entre Aruba y Belgica. Den nomber di Belgica a firma Embahador Be... Read more
|
|737 Views
Un show cu ta pasando na varios canal rond mundo, cu ta centraliza riba promocion pa diferente pais, lo ta na Aruba tambe! “Latin Angels Special” cu nan forma special di... Read more
|
|406 Views
Ayera a jega Aruba Melanie Wever hunto cu su mayornan Myron y Ludmila Wever y su coach/mentor Igor Kock. Melanie a participa diasabra 12 di April na Pereira – Colombia de... Read more
|
|296 Views
Siman pasa Federacion di Ajedrez Aruba, cu sosten financiero di Comision di Subsidio y FIDE (Fédération Internationale des Échecs), a manda dos top hungador hubenil, Jase... Read more
|
|407 Views
E siman cu a pasa e pelicula Arubiano ‘Abo So’ a representa Aruba durante e Curaçao International Film Festival Rotterdam. E publico di Corsou a responde masal na e unico... Read more
|
|571 Views
Willemstad – Lucina E. da Costa Gomez Mattheeuws, e prome hende muher di Curaçao cu na 1977 a bira prome minister di Antia, a celebra diasabra ultimo su di 85 aña d... Read more
|
|413 Views
Diadomingo 6 di april comunidad Hulandes por a mira Bryan van Putten como participante den e programa The HIT. E programa aki a wordo transmiti atraves di canal RTL 5. [Y... Read more
|
|280 Views
Brazil Taekwondo Stichting su dos atletanan di e team di Train Hard Fight Smart a gana Oro na e Open di Santo Domingo. Diadomingo e hoben atletanan di Aruba cu a biaha pa... Read more
|
|342 Views
Den luna di december 2013 pa ser exacto dia 26, e presidente di Business Initiative Directions, Jose E. Prieto, a manda un carta pa e General Manager den un notificacion... Read more
|
|464 Views
Lotto pa Deporte ta felicita taekwondistanan Stuart Smit y Monica Pimentel kendenan logra clasifica pa e Weganan Centro Americano y del Caribe. No menos cu tres siman pas... Read more
|
|427 Views
Dia 30 di April 2014,e poeta y escritora Arubano Clarette Quandus lo representa Aruba den arte di declamacion di poesia nan di su propio inspiracion.E lo presenta na Plaz... Read more
|
|354 Views
Baseball di Grandes Ligas ta bek E temporada tan spera pa hopi fanatico, tanto na Aruba como den exterior a yega, baseball di grandes ligas di Merca ta bek y Solo di Pueb... Read more
|
|287 Views
For di Lausanne, Suisa, Comite Olimpico Arubano a haya e grato noticia su Secretaria General y alavez Miembro di I.O.C., Sra. Nicole Hoevertsz a caba di wordo nombra den... Read more
|
|389 Views
Den ‘Weganan Interinsular’ na Corsou. Den fin di siman a tuma lugar e di dos parti di ‘Weganan Interinsular 2014’ na isla di Corsou. Futbol di Sala ta un di e deportenan... Read more
|
|278 Views
Desde awor te cu diadomingo 6 di april 2014. SETAR, Telearuba y Pizza Hut ta contento di por anuncia cu un biaha mas lo ofrece na tur fanatico di Baseball e oportunidad d... Read more
|
|439 Views
Un investigacion riba opinion di pueblo a causa un polemica na Brazil. E investigacion ta bisa cu 61.5% di e pueblo ta di acuerdo cu ora un dama mustra su curpa, sea su t... Read more
|
|273 Views
Den e weekend di 21-23 maart a tuma lugar e magno evento anual di BMX “Gator Nationals” na Oldsmar, Florida cu tawata un campeonato di 3 dia. E evento organisa pa USABMX... Read more
|
|612 Views
E agrupacion Tsunami a yega Hulanda. Tambe ariba e mesun vuelo a yega Kids & Youth in action y ATA Niro. Nan lo ta parti di e programa di Arubadag 2014 na De Broodfa... Read more
|
|216 Views
BAN VOTA PA ARUBA! Na Hulanda, for di aña 2009, Zoover Award ta premia e miho y mas popular organisacionnan di viahe. E aña aki, nan a bin cu 27 diferente categoria, entr... Read more
|
|203 Views
Despues di hopi preparacion e dia a jega, unda Radio Dushi lo lansa su logo official y webpage nobo. Radio Dushi ta celebrando 3 aña y alaves ta lansa un concepto nobo. R... Read more
|
|274 Views
Diaranzon atardi tabata tin continuacion di campeonato di futbol di liga di Spaña unda cu e muchanan di Real Madrid tabata di bishita na Sevilla. Ekipo di Real Madrid ta... Read more
|
|296 Views
Recientemente Aruba Little League a atende un congreso na e pais di Nicaragua. Baseball Little League a wordo representa pa su DA(district administrator) Sr. Rhudy Donata... Read more
|
|277 Views
E agrupacion The Failures a yega Hulanda awe merdia. Nan lo ta parti di e programa di Arubadag 2014 na De Broodfabriek na Rijswijk. E miembronan di The Failures y nan man... Read more
|
|333 Views
httpv://www.youtube.com/watch?v=TpaQYSd75Ak Un monja, sour Cristina Scuccia di 25 aña, un Siciliana biba na Milan, Italia ta un monja di The Holy Family of Orsolina. For... Read more
|
|200 Views
E temporada tan spera pa hopi hende, fanaticonan di baseball a inicia durante fin di siman, anto lew aya na Sydney, Australia kende e aña aki a sirbi di scenario pa apert... Read more
|
|246 Views
Comite Olimpico Internacional (International Olympic Committee (IOC) su Comision di Coordinacion pa e Weganan Olimpico di Rio 2016 a finalisa su di seis bishita na e ciud... Read more
|
|263 Views
Ya ta mas cu un anja cu e hoben atleta di e deporte di landamento sincroniza, Kyra Hoevertsz, a establece su mes na California, pa eynan continua su estudio y tambe desar... Read more


text:
Volkan
Un volkan ta un buraku ku a surgi den kapa di mundu kaminda k'e magma (elementonan kayente) ku ta bin foi interior di globo,ora e sali riba tera ta yamé lava.Volkan ta un struktura geológiko moyaria di volkannan riba mundu tin forma di un kono,ta depende dje elementonan ku ta mesklá den magma (piedra,metal,zwavel,silika,gas,chloor,kayente ku temperatura di mas o menos 700 te 1200 grado den interior di globo.) Globo no ta masif,e ta konsistí di e parti pafó e kapa eksterno, parti paden e mantel superior,mantel interno, núkleo eksterno y núkleo interno
- Den núkleo interno y eksterno tur materialnan ta likido komo e temperatura ta demasiado haltu.
- Den mantel interno y mantel superior e magma ta meskla ku piedra,metal,gas y otro elementonan likido.
- E kapanan kontinental y oseániko ta e parti pafó kapa eksterno (aardkorst)y e parti paden e kapa interno duru riba e mantel superior,esei nan ta yama lithosfer .
- E lithosfer(kapanan di globo)ta konsistí di diferente plachinan tektóniko ku ta drif riba elementonan likido dje mantel superior.Tin dje plachinan tektóniko ta 75 km y tin ku 10 km diki y nan ta move riba e mantel superior manera un pont-brug riba awa.
Riba e otro planetanan Venus,Mars y tambe e lunanan Lo di Jupiter y Triton di Neptunus den Sistema Planetario o Sistema Solar tin volkan.Volkanologia ta e estudio di volkan,lava,magma y tur otro fenómenonan geológiko relashoná,e término volkanologia ta bin dje palabra latino vulcãcus ku ta nifika Dios romano di kandela
Kontenido
Kon volkan ta surgi[editá | edit source]
E kapa di globo ku ta konsistí di plachinan tektóniko ku ta lòs foi otro y ta move pokopoko den diferente direkshon mas o menos 2 cm pa aña,pero ora e preshon subi den e mantel superior e plachinan ta kuminsa halá bai o bin na otro kaminda k'e plachi oseániko ku ta mas fini ta sker,pero tòg mas pisa ta hala pasa bou di e plachi kontinental ku ta mustra mas diki pero mas lihe,ei ta surgi temblor bou di osean y meimei dje plachinan e magma ku ta bou di preshon grandi ta sali.Esaki ta un erupshon.Mayoria di volkannan ta konsentrá banda di plachinan tektóniko bou di oseán.kaminda e plachinan ta mas fini, e regionnan puntanan kayente Hotspot e ta keda bou di e volkan.E plachinan oseaniko ku ta hala pasa bou di e plachinan kontinental, ta pusha nan pokopoko manda riba ei e ta forma serunan despues di hopi erupshon,den e areanan aki tambe tin hopi terremoto.E regionnan aki di kapa eksterno (riba mundu) ta fini ei ta forma e kamara magmatiko bou di e volkan kaminda e magma ta mesklá ku otro elementonan y ta forma gas,temperatura y preshon haltu.
Sabana volkaniko[editá | edit source]
Sabana volkaniko ta un area kaminda ta surgi gèiser,fontèin,bron di awa o lodo kayente,burakunan di gas o huma tur e tipo di fenómenonan ei ta keda den besindario di un punta kayente hotspot.(por ehempel na èisland) kaminda ku plachi tektóniko ta mas fini y ta pasa meimei dje isla y bou di osean despues di siglo di erupshon ku ta keda ripití 3 o 4 pa aña ta bin surgi islanan den laman.
Peliger di un volkan[editá | edit source]
Riba mundu tin volkannan peligroso,e magma dje tipo di volkannan aki ta forma elementonan manera gas,piedra likido,as y un konsentrashon di mas ku 65% di silika ku ta hasi e magma viskoso k'e masa no por alkansa e buraku riba den e krater y e pipa djé krater ta verstop,ku konsekuensia k'e ta keda forma gas y preshon haltu den e kamara magmatiko ku ta keda bou djé volkan y ta resultá den un katastrofe pa hende,naturalesa y bestianan den besindario ei.Pasobra e volkan aki por eksplota kalke momentu y henter e kabes di e seru ta bula bia kai den besindario ei,kaminda ku shinishi,gas,baranka y lava ta bai tapa tur kos (kompará esaki ku ora bo sagudi un bòter di champaña te ora e korki bula dor djé preshon den e bòter).
Tipo di volkan[editá | edit source]
Stratovolkan ta un tipo di volkan haltu su forma ta manera un kono,e magma tin un konsentrashon halu di silika y otro elementonan ku ta hasi e lava viskoso.Mayoria di volkannan riba mundu ta dje tipo aki,nan ta konsentrá hopi riba rant dje plachinan tektoniko kaminda e plachi oseaniko ta hala pasa bou dje plachi kontinental.Den osean pasífiko nan surgi riba rant dje plachi pasífiko kaminda ta yama renchi kandela ei tin hopi islanan.Stratovolkan ta e tipo di volkannan mas peligroso ora di un erupshon,mas tantu aña dura despues di e lastu erupshon mas peligroso e ta bira,komo k'e pipa dje krater ta sera kompleto y ta parse ku e volkan a paga pa semper.E por keda mas ku un siglo ketu,pero bou dje volkan den e kámara magmatiko kaminda e magma ta meskla ku otro elementonan manera CO2,zwavel y chlor ta bai forma gas,preshon y temperatura haltu i un dia pa otro ta bin un erupshon eksplosivo ku ta kousá hopi vitima i daño na naturalesa,siudat i pueblonan en besindario.E kabes di seru ta bula unda ku lava,baranka,piedranan likido,shinishi,gasnan peligroso ku ta sali foi krater ta tapa tur kos den area di 30km rondo dje volkan.
Por ehempel Mount.st.Helens[editá | edit source]
E lastu erupshon di Mount.st Helens tabata na aña 1857 e seru tabata 2950 meter haltu,e erupshon siguiente tabata 18 mei 1980 tabata esun di mas grandi den historia di Merka.E tabata un erupshon eksplosivo ku a bula 400 meter fio kabes dje seru i a manda un kantidat di material volkániko den laira,57 hende a bira viktima y mas ku 1 mion bestia i un gran party dje naturalisa den e area ei a disparsé konpletamente.Despues di aña 1980 tabatin mas o menos 20 erupshon chikitu di lava,huma i as,e seru a bira 2550 meter haltu i e area ei ta un parke nashonal.
Erupshonnan di siglo pasa[editá | edit source]
E tipo di volkan aki a kousa bida di hopi hende riba mundu den siglo pasa.
- Dia 8 mei 1902 (dia Di Asenshon) e erupshon di Mont Pelée na Martiniqeu a kousa bida di 29000 hende di suidat St.Pierre.
- Na aña 1906 e erupshon di Vesuvius na Italia a kousa bida di 700 hende, e volkan aki ta konosí tambe dje erupshon den aña 79 despues di kristu ku a tapa e suidat Romano Pompeij bou di meternan haltu di shinishi mata 20000 hende.
- Na 1951 Mont Lamington Papua Nieuw-Guinea a kousa di bida di 3000 hende.
- Na aña 1985 e volkan Nevado del Ruiz na Colombia a kousa bida di 20000,lodo ku a bin a bou foi dje seru a tapa e suidat den e besindario ei.
- Mont Unzen na aña 1991 a kousa bida di 41 persona na Hapon.
- E mesun aña Mont Pinatubo na Filipina a kousa bida di 400 persona.
Volkan eskudo[editá | edit source]
Un volkan eskudo ta un tipo di volkan ku su magma ta likido y kayente e ta sali fásil dor di un sker den e kapa eksterior.E tipo di volkan aki no ta kousa eksploshon ora di un erupshon.komo ku e konsentrashon di silika den e magma ta hopi bou y ta formá di otro elementonan.Ora e preshon subi den e kámara magmatiko e magma ta sali manera un fontein ku ta spùit e lava meternan hulta,e gasnan por sali fásil fio dje magma sin skuma promé.E volkan eskudo no ta peligroso,solamente e lava kayente ku ta plama poko poko bai un distansha hopi leu por hasi hopi na agrikultura,pueblonan y naturalisa komo ku mondinan ta pega kandela.Despues di hopi erupshon e volkan aki ta forma serunan plat manera sabana y haltu.E tipo di volkan aki ta keda den area kaminda k'e kapa di globo ta fini,e puntanan kayente hotspotna Hawaii (Mauna lou ta 9 km foi fòndu di laman te riba kabes dje seru y foi nivel di laman e ta 4000 m haltu) eisland tambe tin tipo serunan aki.
Supervolkan[editá | edit source]
Un supervolkan ta un volkan ku ta produsí mas ku 1000 km³ lava den un solo biaha,e tipo di volkannan aki ta skars.E volkan Caldera de la Carita 27.000 aña pasa tabata esun di mas grandi ku a produsí mas ku 5000km³ di lava,Toba riba e isla Sumatra Indonesia ta sigi ku 3000 km³ di lava dor dje erupshon 73.000 aña pasa a surgí e saliña Toba ku ta 100 km largu i 35 km hanchu den e krater dje volkan e isla meimei ta mas grandi ku Boneiru.Un supervolkan ta un volkan hopi bieu e ta surgí di un eksploshon destruktivo,siglonan pasa tabatin mas supervolkan riba mundu.E lastu volkan dje tipo aki den historia humano ta Tambora riba isla Sumbawa Indonesia el a produsí 160 km³ di lava i asina tantu shinishi ku den distansha di 600 km no por a mira solo dos dia largu.Shinishi a tapa un gran parti Sumbawa i mata 12000 persona i riba Lombok a muri 49000 persona.E volkan mes ta un tipo strato ku diameter 60 km i un krater ku diameter 8 km.
Krakatau[editá | edit source]
Dia 27 ougustus 1883 Krakatau a eksplota e serunan a plama foi otro i hundí den laman,e tabata eksploshon katástrofal den historia humano,te awendia e tabata un erupshon di mas grandi di lastu siglonan.A surgí un tsunami (mareyada) ku olanan di 22 meter haltu ku a spula tur pueblonan chikitu riba kosta Java i Sumatra mas o menos 36.000 hende a perde nan bida,shinishi ku a lanta bai 40 km haltu a trese skuridat den dia den henter e region.E zonidu dje eksploshon tabata sina duru ku por a tende na west Oustralia 3110 km leu.Na aña 1927 tabatin un erupshon den fondu di laman na mesun area na 1928 a sali e isla Anak Krakatau riba awa,na aña 1973 ya e isla a yega na un haltura di 190 meter riba awa.
Erosi[editá | edit source]
E kapa di globo ta kibra dia pa dia dor di forsa eksogeno (forsa djafó) ku ta yuda kambia i transporta garnanan kousá di verwering.E loke ku trese e saki ta energia naturalesa,manera di awa (yobidanan duru ),bientu,eis (glasiar),i tambe den tempu di eis,riunan,laman,wusteinnan (ku ta lanta stof hiba leu i ta bira grandi dor di sekura) .Den temporada di 100 mion aña un seru por garna i desparsé kompletamente.Organismo i speshalmente mikro-organismo ta hunga un rol grandi tambe na e verwering dje piedranan di volkan dje zür produsí.Forsanan eksogeno ta surgi riba henter kapa di globo (earth crust) i ta kambia e reliëf (kambio di forma dje area) .Esei ta surgi tambe dje preshon endogeno( djaden )ku ta keda produsí lava siglonan tras di otro.
Tin diferente sorto di eroshon[editá | edit source]
- Erosi di awa
yobidanan duru kaminda awa ta lastra piedra skür nan kontra otro i produsí santu.Riunan ku ta traha kaminda meimei di serunan (por ehempel e riu Colorado ku a koba Grand Canyon na Arizona,tin kaminda e ta 1600 meter hundu. Laman tambe ta kambia area globo riba kosta di kontinentenan manera Oustralia tin piedranan di kalki ku ta formá di erosi di awa di laman.
- Erosi di bientu
Bientu ta forma un kantidat di erosi,manera stòrm,ku lanta ola riba laman,lanta santu di wustein hiba leu,bientu ta lanta santu bai skür barankanan dor siglonan kambia nan forma (Un ehèmpel bo ta sinta na un beach bientu ta supla duru lanta santu i bo ta sinti kon e ta pika na bo kurpa), dje manera ei e proseso ku ta surgi siglonan tras di otro, bientu lanta santu skür formanan den un baranka.
- Erosi glasial
Un glasiar (gletsjer) ta surgi den areanan kaminda eis ta keda para henter aña i den winter mas sneu ta kai i ku no ta dirti den zomer.Awendia 10% dje area di globo ta konsistí di eis ku ta keda para eroshoná e area.E kantidat di glasiar ku ta tuma luga awendia ta subi,komo ku temperatura di globo mundu ta subi.Un kombinashon di eis ku piedranan ku ta sküf bai pokopoko ta e mihó medio pa skür e area den naturalisa.Den tempu di eis ku a kubri henter nort di oropa e proseso aki a tuma laga.Glasiar a forma hopi vaye riba kosta di noruega i hiba piedranan te meimei di Oropa.
- Erosi di gravedat
Erosi dje kalidat aki ta un moveshon masal di piedra òf barankanan,tera,lodo,palunan ku ta laga los den temporada di yobida fio serunan(ta yamé korementu di tera),lawina ta un moveshon masal di sneu ku ta basha bou foi serunan haltu,un volkan ku ta hundí den su krater di awa i ta surgi un moveshon masal di awa ku lodo ku ta basha fio seru bai tapa siudat manera a pasa na Nevado de Ruiz (Colombia).moveshonnan masal den tempu eis den direkshon di süit fio nortpol.Meteornan foi den kòsmòs ku tabata bal den globo siglonan pasa,tambe ta un moveshon masal ku tabata lanta stof i huma hiba den laira i ku tabata trese skuridat kune.
Pero nos hende mes awendia ta hasi daño grandi na naturalisa dje manera ku nos ta sushá nos milieu (e klima kaminda tur kriaturanan ta biba) i ta aselerá e eroshon ku ta kambia naturalisa dentro di poko tempu,por ehèmpel eis ku ta dirti awendia riba nortpol i nivel di laman ta subi,areanan riba globo ku ta kede bou dje nivel ta disparsé bou di awa.


text:
-
9:03 pm
Impasse entre Hulanda y Aruba tey keto bay! ** Yrausquin ta rechaza rapport di CFT SUB: E ta nenga di cana e caminda di CFT, Hulanda y IMF p ...
Read More »
-
12:07 pm
Oranjestad - Camara di Comercio y lndustria Aruba (KvK) ta desea di duna, a raiz di e sucesonan di ultimo simannan den e conflicto entre go ...
Read More »
-
4:54 pm
Evacuacion urgente di Mike *** Maximo autoridad tabata cla pa drenta y plama gang di AVP // A informa Mike cu esey lo bay sosode y ela dici ...
Read More »
-
3:31 pm
// Sin firma di gobernador y man bashi: ** Mike a termina welga di hamber sin logra nada // Su lucha no a cambia opinion di Hulanda! CFT a ...
Read More »
-
1:34 pm
Dia 11 di juli 2014 Conseho di Minister di Reino a tuma un decision cu Gobernador di Aruba mester ehecuta. A base di e decision aki, Gobern ...
Read More »
-
3:52 pm
Ya desde 9 di Juni caba, Gobierno di Aruba, den nomber di Juan David Yrausquin a firma un contract cu Sr. Angel Bermudez. Angel Bermudez a ...
Read More »
-
6:30 pm
No ta ayera Gobernador a manda carta pa Ministernan! *** Atrobe Prensa kier mal informa riba un supuesto cambio di tono di Goberandor Por ...
Read More »
-
6:22 pm
Angelo Davelaar di SPA: Polis lo bay filtra e yamadanan di pueblo y lo dicidi unda lo bay of keda sin bay “Si cacho di bisinja ta blaf, poli ...
Read More »
-
6:16 pm
Angelo Davleaar di SPA: Cortamento riba overtime lo bay tin consequencia pa siguridad di pueblo Bo no por hunga cu seguridad di un pais! Cue ...
Read More »
-
4:14 pm
Awe mainta, 8 di yüli 2014, e Tim di Aresto di Kuerpo Polisial Kòrsou a hasi detenshon di M.L.L., nasé na Kòrsou di 36 aña di edat. E deten ...
Read More »
-
2:11 pm
DE TOPPERS EN FLOPPERS VAN DE MAAND JUNI 2014 (slot) We waren gebleven bij * Flopper 5: idioteriën van de maand en toppunten van hypocrisi ...
Read More »
-
3:28 pm
httpv://youtu.be/QtFTlekm9Vk ...
Read More »
-
4:00 pm
http://issuu.com/boletinextra/docs/diahuebs_4_april_2014 ...
Read More »
-
1:54 am
Aduana na St.Maarten a intercepta un total di 153 kilo di cocaina procedente di Curacao. Segun declaracion di algun agente, nan a caba di co ...
Read More »
-
11:54 am
Analis Politico Solo di Pueblo: ** Speed Andrade, Kiko Gomez, Mike, Alex Matthews y Allan Howel Den un reciente articulo cu a sali publica d ...
Read More »
-
11:36 pm
Boston se acaba de proclamar campeón de la Serie Mundial, tras derrotar en el sexto partido 6à ...
Read More »
-
5:30 pm
Analis Politico: Interno den AVPE ultimo dianan tras di lomba por a bin compronde cu tabatin basta discordia den partido AVP. Segun publicac ...
Read More »
-
4:36 pm
Den luna di December Proximo Despues di negociacionnan internacional awe oficialmente por comparti e noticia cu un di Aruba su djnan mas pop ...
Read More »
-
12:06 am
Corecto! Un pacient cu tin problema cu wowo a pidi afspraak na specialista. Pa sorpresa ela haya afspraak pa 8 di mei 2014. Pues e mester wa ...
Read More »
-
6:19 pm
Ministerio publico di Curacao a emiti un boletin informativo ariba e caso di investigacion di asesinato di Helmin Wiels. Esaki ta di 8 deten ...
Read More »
-
11:56 am
A logra haya causa di e problema... RECUPERACIONDI SISTEMA DI INFORMACION DI CLIENTE DI WEB LO TUMA 1 SIMAN MAS.. â ...
Read More »
-
11:44 pm
Kier cambia henter e sistema electoral...Gerrit Schotte ta intensifica su campania di REFORMA... Ta elimina e structura actual di number y p ...
Read More »
-
11:32 pm
Technico di computer retira y saca for di Web cu bodyguard... Danjo di 7 miyon florin haci na computernan di Web Nv... A crash full Web su p ...
Read More »
-
11:14 pm
Segun rapport di Comite di Europa pa prevencion di matrato di detenido CPT: Celnan di ISASA ta un magazijn cu ta totalmente inapropia -- Den ...
Read More »
-
2:54 pm
Conrad Murray ta recupera su libertad, despues di tabata sinta castigo pe morto di Micheal Jackson. Cera den e prison di Los Angeles, den se ...
Read More »
-
11:39 am
Diadomingo mainta den careda di 8.or un auto bayendo direccion Wendys a wordo sorpresa pa un auto cu a bini dal frontal riba dje.Un di e cho ...
Read More »
-
3:35 pm
Senjora Deci Mungra a aserca nos redaccion pa asina por aclarea y pone un paro na rumornan cu ta circulando desde ayera tardi, esta cu Dokte ...
Read More »
-
6:30 pm
Un hoben di 20 anja a conta ayera su mal experiencia cu e ta pasando cu dokter. Segun e hoben cu desde October 6 e tin un bloeding continuo, ...
Read More »
-
3:18 pm
Rene Bernabela di Topa a bisa diabierna cu dos minister ta bay costa Gobierno extra placa y ta splica aki: Ta wordo bisa cu si aumenta e can ...
Read More »
-
3:15 pm
Sindicato Topa a haci un documento publico, unda e ta mustra ariba e firmantenan di un acuerdo firma cu Gobierno na December 2012, unda a ke ...
Read More »
-
2:18 pm
Formacion di Gobierno ta wordo bastante discuti via Facebook, entre tur esnan cu tin vos y tin algo di bisa. Por mira cu tin un desgusto gra ...
Read More »
-
1:54 pm
Informacion circulando riba caya ta bisa cu tin dos compania cu ta preparando un anuncio pa nan empleadonan. Un compania situa na Eagle lo t ...
Read More »
-
2:08 am
( Solo di Pueblo) Analisis Politico: Mike ta formando Gobierno pa pais Aruba? Of pa complace politiconan cu posicion di minister? Hopi infor ...
Read More »
-
6:13 pm
Segun candidato Edgard Vrolijk di MEP: Sr. Marlon Sneek mester stop cu su manera infantil di hiba politica - Aruba ta den porta pa t ...
Read More »
-
11:09 am
Via Feacebook, e politico di AVP, Sra. Desiree Croes a laga sa cu e ta poco precupa. Tur lus actualmente ta ariba e partido berde, kende ta ...
Read More »
-
10:58 am
write an essay for me- Mundo politicio a veces no por wordo comprendi. Lider di partido durante campanja ta pidi tur su candidatonan pa camp ...
Read More »
-
5:02 pm
Gobernador di Guajira, "Kiko Gomez" Amigo di Mike deteni na Colombia bao sospecho di a likida varios persona Mike mester aclarea n ...
Read More »
-
3:45 pm
Informacion cu Solo di Pueblo a haci ta bisa cu tres candidato di AVP a nenga nan stoel den parlamento di Aruba, dunando un signal bon cla c ...
Read More »
-
2:29 pm
E fotonan aki ta ilustra e actual Sint Antonius College cual ta ubica awor na Dakota temporalmente. how to get your ex back zp8497586rq ...
Read More »
-
11:35 am
Te cu ayera marduga a tuma lugar varios reunion entre Mike y su candidatonan. Den ora di anochi, Baba Herde a bandona e reunion sigui pa Art ...
Read More »


text:
E arte di komunikashon ta un instrumento mashá nesesario pa éksito. E abilidat pa kompartí un pensamentu of idea ku otro, na un manera kla, konsiso i ku konvikshon, a bira algu indispensabel pa un persona ku ke funshoná ku efektividat. Tantu bal un bon idea, si no por formul’é. Tantu bal un splikashon, si niun hende no a komprendé. Tantu bal un tremendo mensahe, si no por tresé elokuentemente. Si bo tin ku marka por lo menos tres (3) di e puntonan aki bou, e buki aki ta skirbí p’abo [ ] mi tin miedu di para dilanti di un grupo i papia [ ] mi ke sa kon dominá e tenshon promé i durante un presentashon [ ] mi ke siña formulá i ekspresá mi ideanan mihó [ ] mi ke sa kon komuniká na lugá di simplemente papia
D’arcy Lopes pa medio di su kompania ‘D-D Training Institute & Consultancy’ na Curaçao ta ofresé kursonan di ‘Public Speaking’, ‘Motivashon’, ‘Teambuilding’ i ‘Reunionnan Efisiente i Efektivo’. Komunikashon ta su pashon. El a studi’é, praktik’é i ta siña otr’é. Su orguyo ta éksito di su kursistanan. Intenshon di e publikashon aki ta, pa mas tantu hende komprendé e arte di komunikashon i aplik’é pa elevá nan mes i tur hende ku nan tin kontakto kuné.


text:
- Bon Bini
E website aki ta speshal pa abo ku ta gusta skucha i lesa palabra di Dios na bo propio idioma.
Nos ta sigur ku Dios tin un plan pa ku bo bida. I nos deseo ta ku atraves di e website aki lo bo tin
un enkuentro personal ku bo kreador i Salbador Hesu-Christo.
Dios bendishona bo rikamente i alabes bo ta keda kordialmente invita na Iglesia Amigu Tilburg pa asisti na nos
sirbishinan tur diasabra mainta kumisando for di 9:45
- Resumen di Les
Si un hende ta deskurashá i/òf ta tratando ku problemanan sin solushon, kiko ta e mihó kos pa hasi? Studiando e konseho práktiko den Prov. 25 i 26 i siñando for di testimonionan di otronan kendenan a obra pasa dor di eksperensianan doloroso, por yuda proveé sabiduria pa bida di tur dia. Riba tur kos, buska e promesa bendishoná for di e “Dios di tur konsuelo” (2 Kor. 1:3).
-
Bo salud
Bo tabata sa… ku bakoba ta un bon remedi natural pa baha ansiedad i strès?
Ansiedad ta un problema komun pa hopi hende sin importá e grado òf kantidat di strès ku e hende por tin, sea limitá òf kosiderabel (hopi).
E ta algu alarmante sigur dor ku e ta afektá un hende su salu na malu i rumbo pa pio.
E bon notisia ta ku tin manera nan natural ku ta yuda nivelisá ....sigui lesa..>
- Reflekshon
Sabbat 28 Febrüari 2015
D. van Ommeren
E muhe malu a hasi tur kos pe kura, gasta tur su plaka sin logra.
Su ultimo speransa tabata Hesus.
Ela mishi ku Hesus den silensio i ela kura.
Jairus a mira i su fe a krese, aunke ela tende ku su yu a muri.
Tin bia kosnan ta pasa na un momentu inespera den bo bida. Bo ta puntra dikon, pero porta esaki ta un manera ku Hesus ta huza pa kambia bo bida of siña bo un les.
Hesus ta E kaminda, e bida i e berdat.
Keda konfia den Hesus, aunke kiko pasa.
Hesus tin tur poder i E ke pa nos mishi ku ne.
No importa ki momentu, Hesus ta semper kla pa bo.
mas..>
- Lesa Beibel pa aña
Laga nos lesa nos beibel diariamente. Aki bo por haña un Schedule pa lesa bo beibel tur dia.
Nos versikulonan pa awe, 5 di Mar 2015 ta:
- Pensamentu di siman - 10, 2015
Felis siman na tur, mi ta spera ku e siman aki ta karga ku amor y pas. Dios bendishona boso y demas famia...
Nos mester ta kuidadoso, no solamente ku loke nos ta bisa otronan, pero tambe kon nos ta interpretá loke otronan ta bisa nos.
.... sigui lesa..>